Mahlerren 5. Inbalekin | Hastapeneko abonua\n25 - 26apirila 2019\nGustav Mahler (1860-1911): 5. sinfonia do sostenitu minorrean\n25 apirila 2019 Euskalduna Jauregia 19:30 h. Sarrerak Erosi\n26 apirila 2019 Euskalduna Jauregia 19:30 h. Sarrerak Erosi\nOrain dela 100 urte baino gehiago konposatu zuen Mahlerrek Bosgarren Sinfonia, eta lan guztiz erakargarria suertatzen zaigu oraindik ere. Obrak gure arreta pizten du, musikaren bilakaerari jarrai diezaiogun, eta aldi berean hunkitu eta liluratu egiten gaitu. Zergatik ote da? Bada, seguru asko, zintzotasuna izan zelako Bosgarrenaren sorburua –berdin sortu ziren Mahlerren lan guztiak, kezka existentzialez eta sinesmen estetiko irmoz bizi izan baitzen gizona–.\nGainera, partiturari gizatasuna dario. Malherrek berak (Kaliste-Bohemia, 1860 – Viena, 1911) horixe aldarrikatzen zuen, gizatasuna, eta horrexen mira zuen, orekari nekez eusten ziolarik kontraesanez beteriko ozeano batean: Mahlerrek, judua izanik, ezinbestean egin behar zien aurre halako zailtasunei, Inperio austriar-hungariarreko hiriburuan bizi baitzen, mundu azaleko, antisemita eta itxurakeriazko baten muinean, eta, ondorioz, bere talentua landu nahi bazuen, tinko-tinko segitu behar zuen. Paradoxaren ikurra genuen Viena, luxuzko ametsa eta eguneroko zoramena bizitzeko aukera ederra eskaintzen baitzuen, baina hondoa jotzeko zorian zegoen: Habsburgtar errege-familiaren koroa inperiala amildegiaren ertzean zegoen, Lehen Mundu Gerraren atezuan, eta, bien bitartean, Vienan, elkarren alboan bizi ziren bi indarren arteko tentsioak, batetik, edertasun guztiz fin eta orekatuaren azken hondarrak, eta, bestetik, espresionismoaren eta berritzeko grinaren indar kontrolaezina. Hala, hiri berean zebiltzan Oskar Kokoschka, Egon Schiele eta Gustav Klimt margolariak, Robert Musil eta Hugo von Hofmannsthal idazleak eta Otto Wagner eta Adolf Loosen arkitektura-lanak. XX. mende hasierako Viena hartan eman zuen ezagutzera Freudek giza jarreraren oinarriak ulertzeko modu berri bat, bai eta neurosia lantzeko teknika berriak ere, “psikoanalisia” izendatuak; hantxe aldatu zuen Wittgensteinek filosofia alemanaren norabidea eta hantxe diseinatu zuen Schönbergek dodekafonismoa. Viena itzel hartan, ordea, pentsamendua, artea eta kultura bor-bor zebiltzan hiri hartan, itota bizi ziren herritarrak, erabateko miserian, baldintza kaskarretan, lanik gabe, eta prostituzioz eta ustelkeriaz inguraturik, nahiz eta klase altuak ez ziren kapaz halako froga ageriko eta ozenak nabaritzeko.\nTestuinguru historiko eta artistiko horretan, Mahler maite eta aldi berean gorroto zuen hiri horretan –dikotomia konpondu ezina agertzen zaigu berriro ere–, han garatu zuen musikaren historiako zuzendari nabarmenetako batek bere musika ibilbide itzela, eta han sortu zituen sinfonia bikainak: benetakoak, trinkoak, lirikoak eta indartsuak, hainbeste miresten zuen Natura bezalakoxeak. Mahlerren obra bizitzaz ari da, eta horregatik dugu oraindik gustuko. Mahlerren bizitzaz ari da, noski –halaxe zioen Pierre Boulezek: “Mahlerren musikan badaude elementu biografikoak”–, baina orobat ari da gu guztion bizitzaz: “Oinazea hartu eta musika bihurtuko dut, eta ez bakarrik oinazea. Sortuko dut mundu musikal bat, non dena kabitzen baita: gaua eta eguna, argia eta iluna, irria eta negarra, negu izoztua eta udaberri alaia, uda beroa eta udazken malenkoniatsua, egunsentia eta ilunabarra. Hartuko ditut alaitasuna eta sufrimendua, eta musika bihurtuko ditut”. Hala adierazi zuen Mahlerrek bere asmoa, unibertsoari eta giza izaerari soinua ipintzeko asmoa, zeina kontraesanez, paradoxaz, desioz, zalantzaz eta errealitatez josirik baitzegoen: “Mundu bat eraikitzea, horixe da niretzat sinfonia bat sortzea”. Guri, berriz, iruditzen zaigu Mahlerrek betikotasun-izpi bat bidali zigula, gure garaia ernaldu zezan…\nMahlerrek sinesten zuen giza jendeak eboluzionatu egin zezakeela eta arteak bazeukala halako erredentzio-asmo bat, baina, harentzat, gizatasuna ez zen soilik pertsonen barnealdean gordetzen zen hori, ezpada Naturarekin guztiz bat eginda eta txirikordatuta sortzen zen gizatasun oso bat: “Lur berdean dagoen edertasun osoa ikusi behar dut”; halaxe idatzi zuen 1884an. Geroago, berriz, adierazpena berretsi zuen: “Naturako hots bat, horixe da eta izango da, beti, eta neurri osoan, nire musika”. Izan ere, Natura zen Mahlerren aterpea, inspirazio-iturria eta bere kosmos musikalaren metafora: askotarikoa baina koherentea, xehetasunez betea baina bizkarrezur batek batua. 1901eko udako oporraldian hasi zen Mahler Bosgarren sinfonia sortzen, Maierniggeko etxean, Worthersee lakuaren ertzean, bere buruaz seguru sentitzen zen garai batean: “Neure gaitasun guztien eta teknikaren jabe sentitzen naiz; iruditzen zait nire adierazpideak kontrolatzen ditudala, eta neure asmo guztiak betetzeko gai sentitzen naiz”. Garai hartantxe ezagutu zuen Alma Schindler, eta harekin ezkondu. Mahlerrek berrogeita bat urte zituen; Schindlerrek, berriz, hogeita bi.\nObra honetan, Mahlerrek ez zuen musikaz kanpoko asmorik bilatu, eta musika abstraktu eta absolutua sortu nahi izan zuen, kontzeptu filosofiko eta espiritualetan oinarritu gabe: “Nire obran ez da egongo elementu erromantiko edo mistikorik; aitzitik, parerik gabeko botere bat adieraziko du, besterik ez; eguzkiaren argitan dagoen gizon baten jarduna, horixe erakutsiko dut, bere bizitzaren gailurra erdietsi duen gizon baten jarduna”. 1902ko udazkenean amaitu zuen sinfonia.\nBosgarrena bizitzaz ari zaigu, ezin bestela, borroka heroiko betean egiten duelako aurrera, hasierako hileta-martxa borobil eta kexatitik abiatuta eta amaiera distiratsu, alai eta miragarri batera, zeinak munduarekin berradiskidetzen baikaitu, eta indarrez betetzen. Amaieran, esker ona sentitzen dugu musikari bikain eta guztiz gizatiarrarekiko. Bizitza bezalaxe, sinfonia hau sentipenez, esanahiz eta emozioz beterik dago, eta, bizitza bezalaxe, hainbat etapa edo zatitan banaturik dago.\nLehen zatian, bi mugimendu daude. Lehenengoan, halaxe diote Mahlerren oharrek: hileta-martxa, pauso neurtua, serioa, hileta-segizio baten antzera. Hain zuzen ere, horrelaxe egiten du bidea tronpetak aurkeztutako eta hariek lirikaz abestutako gaiak, tinko, soinuaren malkarretan barrena, ezinbesteko garapen batean.\nBigarren mugimenduan, ordea, Larri, suhartasun handiz, halako soinuaren leherketa bat eta erritmo bizi bat eskaintzen zaizkigu, eta bi erako pasarteak tartekatzen dira: batetik, intentsitate emozional handiko uneak, orkestraren gailur eskuzabaletan islaturik, eta, bestetik, lerro argiko pasarteak, zeintzuek kontrapuntu sinfoniko fin, sotil eta iradokitzaile bat ematen baitute.\nBigarren atalean, Scherzo ausart eta hedakor bat agertzen zaigu –energia handiz, ez oso azkar–; konpositoreak, bertan, fresko handi bat osatzen du, eta bals baten askotariko bertsioak garatzen: baldarra, informala, haurrentzat, bortitza, dotorea, hausnarkorra eta arrunta. Mugimenduaren bihotzean, berriz, Trio eder bat daukagu.\nHirugarren saioaren irekieran, opari bat: Adagietto intimo eta kontenplaziozko bat, guztiz delikatua –harpek eta hariek bakarrik jotzen dute–, halako erromantza kutsu batekin, maitasun-eskaintza bat balitz bezala. Batetik, mugimendu horrek badu soiltasun tinbriko miresgarria, lirismo ameslaria eta arintasuna, eta inguratzen duten mugimenduak, ordea, itzelak dira, guztiz aberatsak, eta halako irrealtasun kutsu bat sortzen dute, etengabeko mugimenduan balego bezala. Viscontik pusketa hori erabili zuen Heriotza Venezian filmean –zeina Thomas Mannen izenburu bereko liburuan oinarritzen baita–, eta horri esker egin zen ezagun. Mannek sakonki miresten zuen Mahler, eta Viscontik, berriz, biak miresten zituen.\nRondó-Finale. Allegro partearen hasieran, halako alaitasun itxuraz soil bat agertzen zaigu: askotariko tinbreak elkarri lotzen zaizkio halako egitura formal izugarri konplexu batean, zeina, bestalde, inongo esfortzurik gabe gozatzen baita. Konpositoreak gaitasun izugarriz baliatu zuen kontrapuntuaren teknika, gozamen-adierazpen bital hau sortzeko, eta, hala, sinfoniari amaiera loriatsu bat emateko.\nXXI. mendera iritsi garen honetan, Mahlerren Bosgarrenak lilura sortzen du oraindik ere. Seguru asko –jada esan dugu moduan–, zintzotasunetik sortu zelako, baina, agian, izan liteke orobat Mahlerrek etorkizun zegoen garai bat aurreikusi zuelako: “Ai, ni hil eta berrogeita hamar urtera estreinatu banezake nire sinfonia…”, horixe idatzi zion konpositoreak emazteari, estreinaldia prestatzen ari zela. 1904ko urriaren 18an eman zuten lehen aldiz sinfonia, Kolonian. Ezaguna da Mahlerren beste esaldi bat, “etorriko da nire garaia”, zeinak ondo erakusten baitu konpositorearen kezka zaharra: inork ez zuela ulertuko hil ostera arte. Beste batzuek ere uste zuten Mahler aurreraturik zegoela: Leonard Bernsteinek, adibidez. XX. mendeko 60ko hamarkadan Mahlerren obra berreskuratzeko lan egin zuenak, hauxe uste zuen: “Auschwitzeko labeak, Vietnamen amorruz bonbardatu zituzten oihanak, Dallaseko erailketa, Hegoafrikaren harrokeria, purga troskistak, Beltzen Boterea, Guardia Gorriak, Maccarthysmoa, armagintzaren lasterketa eroa… Hori guztia bizi eta ezagutu ondoren, Mahlerren musika aditu, eta garbi ikusten dugu dena aurreikusi zuela”.\nBruno Walterren arabera, bisionarioa eta ederra da Bosgarrena, “tarteka grinatsua eta tarteka basatia, heroikoa, itzela, sutsua, serioa eta samurra, emozio guzti-guztiak zeharkatzen ditu”. Herbert von Karajenen iritziz, berriz, “Mahlerren Bosgarrena ondo joz gero, eraldatu egiten zaitu. Amaiera miragarri horrek arnasarik gabe lagatzen zaitu. Bosgarrena entzun, eta ahaztu egiten duzu denbora joan dela”.\nDudarik gabe, Mahlerren musikak edertasuna dakar errutinaren jarioaren erdian, estasi estetikoa dakarkigu une batez, eta gure egunerokoa argitzen du.\nEseri lasai, belarriekin adituko baitugu soinuen unibertso itzel hau, emozioz, kontraesanez, zalantzaz eta desiraz beteriko unibertso hau, eta hala ospatuko dugu bizitza, batasun liluragarri eta heterodoxo honen bitartez, horixe baita Mahlerren pentsamendu musikala. Festa arimarentzat eta belarrientzat. Gozatu.\nELIAHU INBAL – Zuzendaria\nIsraelen jaio zen, eta Jerusalemgo Akademian hasi zen musika ikasten. Ondoren, Parisen, Hilversumen eta Sienan jarraitu zuen, Franco Ferrara eta Sergiu Celibidache zuzendariekin. 26 urte zituela, Cantelli Zuzendari Lehiaketako lehen saria irabazi zuen.\n1974tik 1990era bitartean, Frankfurteko Irratiko Orkestra Sinfonikoan aritu zen Inbal jauna, musika-zuzendari, eta, 1995ean, Ohorezko Zuzendari izendatu zuten. Ordutik aurrera, 2001. urtera arte, Rai Torino Orkestra Sinfoniko Nazionala zuzendu zuen, eta 2001ean, berriz, Berlingo Orkestra Sinfonikoko musika-zuzendari izendatu zuten. 1992. urtetik zeraman hura zuzentzen.\n1984tik 1987ra bitartean, Veneziako La Fenice Antzokiko musika-zuzendari izendatu zuten Eliahu Inbal, eta 2007ko urtarrilean berriro eman zioten postu hori. Gainera, 2008ko apirilean Tokioko Orkestra Metropolitarreko zuzendari izendatu zuten, eta 2009/10 denboraldian, orobat, Txekiako Orkestra Filarmonikoko zuzendari aritu zen.\nHainbat sari jaso ditu: Frantziako Gobernuaren “Officier des Arts et des Lettres” saria (1990), Vienako Urrezko Domina (2002), Frankfurteko Goethe Domina eta Alemaniako Errepublika Federaleko Merituaren Ordena (2006).


PAEk Madrili eskatu dio neurriak hartzeko CAFek ez dezan Israelen tranbia egin | Ekonomia | Berria\nPAEk Madrili eskatu dio neurriak hartzeko CAFek ez dezan Israelen tranbia egin\nPalestinaren NBEko ordezkari ohiak EITBri azaldu dionez, harremanetan jarri dira Espainiako Gobernuarekin, eta ohartarazi du hurrengo urratsa izango dela beste zenbait herrialde deitzea konpainia horrekin lanik ez egitera.\nCAFek Jerusalemerako egin asmo duen tranbiaren irudi bat. CAF Tamaina handiagoan ikusi\n2019ko abuztuak 30 10:07\nPAE Palestina Askatzeko Erakundea harremanetan jarri da Espainiako Gobernuarekin, CAF enpresari presio egiteko: Beasaingo konpainia Israelek Jerusalemen egitekoa duen tranbiako lanetatik erretiratzea nahi dute. Nasser Qudwa Palestinako Atzerri ministro eta NBEko enbaxadore ohiak EITBri kontatu dio Veolia enpresaren kasua ere gogorarazi dietela: nazioarteko presioaren ondorioz, atzera egin behar izan zuen azkenean Frantziako konpainia horrek, 2015ean. CAFek ez badu hala egiten urrats gehiago ere egin ditzaketela ohartarazi du ordezkari palestinarrak EITBn; horietako bat izan liteke herrialde "lagunei" eskatzea CAFekin harremanak hausteko; besteak beste, herrialde arabiarrei.\nPalestinarrei kendutako lurraldean egin nahi du tranbia bat Israelek. NBEren ebazpenek diotenaren aurka, Jerusalem ekialdea eta Zisjordaniako hainbat kolonia batu behar ditu tranbia horrek, eta, langile batzordea aurka agertu zen arren —PAEk eskerrak eman zizkien langileei—, hura egiteko kontratua sinatu zuen CAFek. Dirutza baten truke: operazioaren guztizko zenbatekoa 1.800 milioi euro baino gehiagokoa da, eta horietatik 500 milioi inguru Beasaingo tren konpainiari dagozkio zuzenean.\nBDZ Boikot, Desinbertsio eta Zigorren mugimenduak ere eskatu dio CAFi ez dezala parte har tranbia hori egiteko lanetan. Sinadura bilketa bat ere hasi zuten, besteak beste, mezu honekin: "Enpresaren irudiari kalte egitea ez ezik, beste hau ere ekar dezake berekin proiektu horretan parte hartzeak: CAF gerra krimenak eta gizateriaren aurkakoak egiteko laguntzaile material bihurtzea".\nMatriceria Deustoko eta GTSeko kaleratzeak berretsi ditu Gestampek\nLAB sindikatuak jakinarazi du enpresak iragarritako kaleratzeekin aurrera egingo duela.


Eskaintzak eta eskariak PSNri | Politika | Berria\nInbestidura saioak. Nafarroako Gobernua\nAstebete eskas falta da datorren asteazkenean Nafarroako Parlamentua osatzeko eta legebiltzarreko presidentea aukeratzeko bilkura egiteko, eta parlamentu horretan kolore bateko edo besteko gehiengoak osatze aldera, beren burua kokatzen eta beste indarrei presio egiten ari dira alderdi politikoak egunotan. Nagusiki, PSN dago presio horien erdigunean, harena baita Maria Txibite gobernuko presidentetzara aurkezteko edo Nafarroako Gobernuaren lehendakaritza Navarra Sumari uzteko erabakia. Atzo, aurrerapausoa ematearen aldeko mezuak jaso zituen Txibitek alderdikide eta balizko aliatuen aldetik.\nIdoia Mendia PSE-EEko idazkari nagusia izan zen Txibite lehendakaritzara aurkeztearen alde mintzatu zirenetako bat. Uste du «beharrezkoa» dela Txibitek Nafarroan gobernatzea herrialdea «dagokion lekuan» jartzeko eta «elkarbizitza eraikitzeko». PSN «alternatiba» da Nafarroan, Mendiaren iritziz: «Asko poztuko naiz berarengatik, alderdiarengatik eta nafarrengatik». Are, uste du ez litzatekeela «ulergarria» Nafarroa «UPNren esku itzultzea».\nAhal Dugu izan daiteke PSNren aliatuetako bat Txibite lehendakaritzara heltzeko, baina, horretarako, bere posizioa «argitzeko» eskatu dio Jone Belarra Podemoseko bozeramaile albokoak; erabakitzeko esan dio: eskuina «babestea» edo gobernu «aurrerakoi» bat osatzea. Onda Cero irratian eginiko elkarrizketa batean, Belarrak esan du «baikorra» dela PSOEk PSNri babesa eman izana gobernua osatzen saia dadin, baina hautu hori egiteko eskatu dio Txibiteri: «Orain arte ez du hala egin; laukoa egon denean, beti bozkatu du eskuinarekin». Orain bestelako akordio batzuk osatu nahi baditu, bide hori hartuko duenaren «egiazko» frogak emateko eskatu dio: «Nafarroan, izan ditugu PSNk eskuinarekin ados jarri izanaren esperientziak; koalizio handia errealitate bat izan da».\nBeste aliatu batzuk ere beharko ditu PSNk; Txibitek Geroa Bairekin eta Ezkerrarekin ados jarri nahi du, gehiengo absolutua ez izan arren, 23 parlamentari izateko. EH Bildu gakoa litzateke orduan; hura abstenituz gero, Txibite litzateke lehendakari. Sozialistek, ordea, ez dute indar subiranistarekin eseri ere egin nahi. Horregatik, PSNrekin kritiko azaldu zen atzo Oskar Matute EH Bilduko diputatua. Indar subiranistaren aurka «lerro gorri bat» jarri izana eta «eskuineko politiken aliatu fidela» izatea egotzi zion PSNri, «UPNren erregimenari eutsita». Hortaz, galdegin zion «ezkerrera» begiratu dezala, «uler dezan zein den Nafarroaren aniztasuna eta errealitatea».\nGeroa Bairen zalantzak\nPSNk tokiko erakundeetan izan ditzakeen asmoekin ere zalantzati agertu da Geroa Bai. Etziko bilkuretan osatuko dituzte udalak eta aukeratuko alkateak, eta Geroa Baik ohartarazi du PSNk Navarra Sumaren esku utz ditzakeela bestelako gehiengoak osatu ditzaketen hainbat udal gobernu. Izan ere, hainbat herritan PSN «talde kontserbadoreetara gerturatzen» ari da azken egunetan, eta adibide gisara aipatu du Caparroso; herri horretan, sozialistek jada egin dute itun bat PPrekin alkate izan zen Aquilino Jimenezen herri plataformarekin (CPF). Geroa Bai prest agertu da udaletan «indar handiena duten talde progresistak babesteko», baina salatu du ez dutela «posizio bera» topatu PSNren aldetik. Besteak beste, Geroa Baik aliantzak proposatu dizkie sozialistei Vianan, Ribaforadan, Eguesen eta Zizurren, baina oraingoz ez dute erantzunik jaso.\nNavarra Suma, berriz, beste muturretik ari zaie tiraka PSNri eta PSOEri. Javier Esparza Navarra Sumako lehendakarigaia «harrituta» agertu da PSOEk «ahalbidetuko» duelako «ETAko hiltzaileen lagunek» erabakitzea zein izango den Iruñeko alkatea eta Nafarroako Gobernuko presidentea: «[EH] Bilduren abstentzioa ez da doan izango».


Goi mailako Bikain ziurtagiria eskuratu dute Bergarako eta Markina-Xemeingo udalek | UEMA - Udalerri Euskaldunen Mankomunitatea\nHasiera » Zehaztu gabe » Goi mailako Bikain ziurtagiria eskuratu dute Bergarako eta Markina-Xemeingo udalek\nGoi mailako Bikain ziurtagiria eskuratu dute Bergarako eta Markina-Xemeingo udalek\n2020(e)ko abenduak 17 Zehaztu gabe Erantzunak desaktibatuta daude Goi mailako Bikain ziurtagiria eskuratu dute Bergarako eta Markina-Xemeingo udalek sarreran\nEusko Jaurlaritzak herenegun banatu zituen euskararen kalitate ziurtagiriak, Bilboko Euskalduna jauregian egindako ekitaldian. 17 erakundek jaso dute aurten ziurtagiria, eta horietatik bi udalak dira. Biak, zehazki, UEMAko kideak: Bergarako Udala eta Markina-Xemeingo Udala.\nGorka Artola, Bergarako alkatea, Bikain ziurtagiriarekin, Miren Dobaran Hizkuntza Politikako sailburuordearekin eta Bingen Zupiria Kultura eta Hizkuntza Politikako sailburuarekin batera.\nIturria: Bergarako Udala / Irekia-Eusko Jaurlaritza.\nBikain ziurtagiria Eusko Jaurlaritzak ematen duen ziurtagiri ofiziala da. Publikoa eta doakoa da, eta esparru sozioekonomikoan zein publikoan euskararen presentziaren eta erabileraren normalizazio-maila egiaztatzen eta aitortzen du. 2008tik gaur egun arte 410 erakundek jaso dute ziurtagiria, eta guztira 75.000 langile inguru dituzte erakunde publiko zein enpresa horiek.\nAurten guztira 17 erakundek jaso dute Bikain euskararen kalitate ziurtagiria. Horietatik hamaika erakunde pribatuak dira eta sei publikoak. Tartean daude udalak, osasun arloko erakundeak, kirol arlokoak, kultur elkarteak eta merkataritza alorrekoak. Honakoak dira aurten Bikain ziurtagiria jaso duten erakundeak:\nOsatek S.A (Zumarraga).\nZiurtagiria jaso dute duten bi udalak, Bergarakoa eta Markina-Xemeingoa, UEMAko kideak dira, eta biek goi mailako Bikain ziurtagiria jaso dute. Iaz, bost udalek jaso zuten ziurtagiria, eta bostak ziren UEMAko kideak: Aizarnazabal, Aduna, Dima, Mutriku eta Segura. Duela bi urte ere, UEMAko beste 9 udalek jaso zuten ziurtagiria: Ajangiz, Anoeta, Aulesti, Ikaztegieta, Itsasondo, Irura, Tolosa, Otxandio eta Zestoako udalek.\nZiurtagiria eskuratu ahal izateko, erakundeak ebaluazioa egin eta gainditu behar izaten du. Ebaluazioak egiten Bikain Ebaluatzaileen Klubeko ehun lagunetik gora aritu izan dira (2-4 ebaluazio-talde bakoitzeko), “bakoitzak duen onena erakundearen esku utziz, euskararen kudeaketa, presentzia eta erabileran hobetzen laguntzeko”. Guztira, Bikain ebaluazio klubean 750 pertsona daude, sektore eta lan alor askotarikoak. UEMAko kide diren eta ziurtagiria jaso zuten bi udalek, zehazki, prozesu horretan eta egin beharreko lanetan UEMAren laguntza izan dute aurten ere.\nUEMAko gainerako udalei dagokienez, horietako askok betetzen dituzte Bikain ziurtagiria lortzeko zehazten diren baldintzak, baina horiek denak batera ebaluatzeko eta bideratzeko zailtasunengatik, urtero batzuk soilik hautatzen dira ziurtagiria jasotzeko, beti ere udalerri euskaldunetako udalen aitzindaritza erakusteko asmoz.\nUdalez gain, Azpeitiko Elikagunea kudeatzen duen Artxara kooperatibak ere jaso du goi mailako ziurtagiria.\n· [Bideoa] Goi-mailako Bikain ziurtagiria eskuratu du Bergarako Udalak.\n· Goi-mailako Bikain ziurtagiria eskuratu du Bergarako Udalak (bergara.eus, 2012-12-16).\n· 17 erakundek jaso dute aurten Bikain euskararen kalitate ziurtagiria Euskalduna Jauregian egin den ekitaldian (irekia.eus, 2020-12-15).\n· Urrezko Bikain ziurtagiria jaso du Azpeitiko Artxarak (Urola Kostako Hitza, 2020-12-16).\nAurreko albistea Eragin Linguistikoaren Ebaluazioa egin duten udalentzako dirulaguntza deialdia gaur argitaratu da\nHurrengo albisteaUEMAren Berripapera (52. zenbakia, 2020ko abendua)


Fabrikazio aditiboz gurpilak sortuz - Noticias de Gipuzkoa\nFabrikazio aditiboz gurpilak sortuz\nm. aranburu 03.05.2021 | 01:10\nMasterreko bi ikasle, egindako proiektuaren emaitzarekin. Argazkia: N.G.\ngoierri eskolako masterreko ikasleek proiektu amaierarako monopatinen gurpilak diseinatu eta sortu dituzte\nTeoriatik praktikara pasa dira beste urtebetez Goierri Eskolak, Mondragon Unibertsitateak eta Lortek-ek antolatutako Fabrikazio Aditibo Industrialeko masterreko ikasleek. Ikasturte amaierako proiektun buru-belarri egon dira azken hilabeteetan, eta monopatinen edo scooter-en gurpilak diseinatu eta fabrikatu dituzte fabrikazio aditiboko teknologiak erabiliz.\nAirerik gabeko neumatikozko gurpilak garatu dute ikasleek, binakako taldetan. Gurpilak egin ahal izateko materialik egokiena aukeratu behar izan dute, eta ondoren horiek garatzeko prozesua definitu.\nAinhoa Lakunza ikasleak zehaztu duenez, produktu komertzial batetik abiatu behar izan dute ikasleek, eta hori oinarri hartuta aukera identifikatu. "Produktua sakon aztertzea izan zen lehen pausoa, eta ondoren, fabrikazio aditiboa erabiliz, produktu hori nola hobetu daitekeen identifikatu genuen. Pisua eta estetika izan genituen kontuan, jatorrizko gainontzeko ezaugarriak mantenduz. Azken urratsa produktu berria diseinatzea eta fabrikatzea izan da. Lortutako produktuak benetan zein emaitza ematen duen ikusteko frogak ere egin behar izan ditugu".\nAitor Zuriarrain masterreko koordinatzaileak ere garrantzia berezia ematen dio proiektu errealekin lan egiteko aukerari: "hori da masterraren helburua, gelan ikusten eta ikasten den edukia testuinguru eta proiektu errealetan nola aplika daitekeen ezagutzea". Izan ere, fabrikazio aditiboak eskaintzen dituen aukerak oso dira anitzak, eta egunerokoan norberaren inguruan ohikoak diren materialak eta gailuak egiteko aukera izugarriak ematen ditu.\nhirugarrena Hamasei ikasle aritu dira guztira ikasturte honetan elkarmasterrean, tartean beste erkidego batzuetatik etorritako ikasleak ere bai, Andaluziatik, Asturiasetik edo Kataluniatik, adibidez. "Fabrikazio aditiboa 4.0 industriaren garapenerako teknologiarik aurreratuena da, eta guk zalantzarik ez dugu etorkizun oparoa duen teknologia dela", gehitu du Zuriarrainek.\nLazkaoko artista gazteak kalera aterako dira.\n'Udaberria kantuz' ikuskizuna ikusgai, Zaldibian.


Bisitatzea merezi duen toki eder bat San Pedroko zelaia da. Bertara oinez, txirrindulaz edo autoz joan gaitezke, Urdiaindik edo Altsasutik. San Pedroko zelaia betidanik izan da aisialdirako eta paseatzeko lekua, bertako bizilagunentzat zein bisitarientzat. Haritzen artean paseatzeko eta San Pedroko baseliza ikusteko leku oso aproposa da.\nUrdalurko urtegiaren ingurua leku aparta da paisaiarekin gozatzeko eta paseatzeko. Aitzgorri mendiaren ikuspegi ederrak ditugu bertatik.\nAltsasutik Olaztira joan gaitezke bertatik Urbasara joateko. Urbasako portua igo ondoren, kanpinaren inguruetara eta antzinako jauregira (XVIII. mendea) iristen gara. Urbasak paseatzera, jarduera desberdinak egitera edota argazkilaritzara gonbidatzen gaitu. Urbasa Sakanako biriki naturaletako bat da eta aldi berean Nafarroako basoetatik basatienetarikoa.


"Ahalegin eta ekintza ugariko agintaldia" izan da Bergarako EAJren esanetan - Bergara - Goiena.eus\n"Ahalegin eta ekintza ugariko agintaldia" izan da Bergarako EAJren esanetan\nAmaia Zabala 2019-05-03 10:33\nBergarako EAJ-k agintaldiaren balorazioa egin zuen atzo arratsaldean alderdiak herrian duen Batzokian, Elena Lete alkategaia buru izan zutelarik. Alderdiak Bergara aurrera eramateko "ahalegin eta ekintza" ugari egin dituztela nabarmendu zuen.\nElena Lete alkategaiak agintaldiaren hasierak gogoratuz hasi zuen prentsaurrekoa, "ilusioz eta herri bat aurrera eramateko indarrekin" hasi zutela argituz: "Partaidetzaren aldeko apustua egin genuen hasieratik eta lau urte hauetan partaidetzazko 21 prozesu jarri ditugu martxan".\nHorretaz gain, herri galdeketak izan zituen hizpide Lete andereak, zabor jasotze sistemaren inguruan eta Boluko frontoiaren estalduraren inguruan egin direnak hain zuen: "Oso emaitza onak eman zituzten biek, entzule aktiboak izan ginen eta galdeketa horri esker herriaren edo auzoaren nahia zein zen jakin genuen eta ondoren bete egin dugu nahi hori".\nEkonomia, enpresa, enplegua eta sustapena agintaldiaren ildo estrategikoak izan direla eta horregatik arlo hauen inguruko foru guztiak "elikatu" dituztela, Bedelkar, Enpresare eta Berelan argitu zuen Letek. " Oso garrantzitsua izan da guretzat Candyko enpresagunearen bilakaera esaterako, bederatzi urte hutsik egon ostean, Gureakek hartu du bere gain eta bere proiektu enpresarialari hasiera eman dio. Gizarteratze prozesuetan Gipuzkoan garrantzia handia daukan proiektua gainera". Gureaken proiektuaz gain Soraluce eta Ederlan enpresen sustapenak eta Larramendiko industraildearen funtzionamendua ere hizpide izan zituen.\nKultura ere agintaldiko politiken oinarrietako bat izan dela azaldu zuen Elena Lete alkategaiak, horren adibide Udal txistularien banda, herriko jaixak, 750.urteurrena, iraileko kontzertu erraldoia, Seminarixoko proiektua eta Europaren izendapena aipatu zituen. "Kultur arloan esfortzu eta lan asko egin dugu legealdi honetan eta hori emaitzetan ikusi da".\nProiektu izarren artean Seminarixoko parking-a aipatu zuen Lete andereak: "30 urtez itxaron dugu bergararrok lurrazpiko parking hau eta espero dugu hemendik urtebetera martxan egotea denon disfruterako eta gure ekonomiarako motor bat izatea". Lurrazpiko aparkalekuarekin jarraituz herriaren erdiguneari "balore erantsi bat" emango diola eta auzoetako jendeari ere erdigunera etortzea erraztuko diola azpimarratu zituen Letek.


Kontu korronteko defizita %17,8 jaitsi zen azken ekitaldian | Consumer\nKontu korronteko defizita %17,8 jaitsi zen azken ekitaldian\nBilakaera hori merkataritza- eta zerbitzu-saldoen portaera onaren ondorio izan zen.\nKontu korronteko balantzaren defizit metatua 39.777,9 milioi eurokoa izan zen 2011ko ekitaldian, hau da, %17,8ko beherakada izan zen 2010ean erregistratutako 48.403,7 milioi euroen aldean. Espainiako Bankuak argitaratutako datuen arabera, bilakaera hori merkataritza- eta zerbitzu-saldoen eta, neurri txikiagoan, transferentzia arrunten portaera onaren ondorio izan zen, errenta-defizita handitzea konpentsatu baitzuten.\n2011n, merkataritza-balantzan metatutako saldo negatiboa 39.954,3 milioi eurokoa izan zen, aurreko urtean baino %15,2 txikiagoa, merkataritza-fluxuen dinamismo-testuinguruan, bai inportazioena, bai, bereziki, esportazioena (%10,4 eta %16,7 urte arteko tasan, hurrenez hurren), eta osagai ez-energetikoaren defizitaren zuzenketa nabarmena (%69); bankuak, berriz, %16 handitu zuen.\nZerbitzuen balantzan, 2011n metatutako superabita 35.310,7 milioi eurokoa izan zen, hau da, %27ko igoera. Turismorako eta bidaietarako errubrikaren saldo positiboa 30.611,2 milioi eurora iritsi zen, 2010ean baino %13,5 gehiago; beste zerbitzuek, berriz, 4.699,5 milioi euroko superabita kontabilizatu zuten, 2010ean 839 milioi eurokoa baitzen.\nErrenta-balantzaren defizita 29.186,4 milioi euroraino handitu zen 2011n, urtebete lehenago baino %33 gehiago. Transferentzia arrunten balantzan metatutako saldo negatiboa 5.948,0 milioi euroraino murriztu zen; aurreko urtean, berriz, 7.116,4 milioi eurokoa izan zen.\nKapital kontuak 5.333,5 milioi euroko superabita izan zuen iaz, 2010ean 6.295,1 milioi eurotik beherakoa. Kontu korronteen eta kapital-kontuen saldo agregatua, hau da, ekonomiaren finantziazio-ahalmena edo -beharra, negatiboa izan zen, eta 34.444,4 milioi eurokoa izan zen 2011n; 2010ean, berriz, 42.108,6 milioi eurokoa izan zen.\ndefizit errentak esportazioak finantzaketa superabit


Arg: Idoia Zabaleta, FOKU, NAIZ\n[Euskalerria Irratiko Metropoli Forala saioa, ‘Minutu bateko manifestua’, 2021ko azaroaren 16koa]\ncortes, Erribera, euskalgintza, euskaraz bizi, Hordago!, zonifikazioa\n2 pentsamendu “Hordago!”-ri buruz\nMIE 2021-11-25 12:50\nBerdina al da Goizueta, Leitza, Arantza… eta Cortes, Buñuel edoeta Cascanteko errealitate soziolinguistikoa? Ez al genizkieke errealitate ezberdinei errezeta egokituak aplikatu beharko?\nKonparazioa eginez, lehenengo moltzokoak gaur egun “Ahobizi” izan daitezen izan beharko luke helburua, eta bigarren multzokoak “belarriprest”.\nIkas dezagun espainiar zein frantziarren akatsetatik eta buru gehiagorekin joka dezagun. Mendetan euskaldun izan ez diren eskualdeak, biztanle gehienen nahiaren kontra euskalduntzen ahalegintzen ari garen bitartean, euskaldun jaiotzen direnak erdaldundu ditzaten uzten ari gara.\nZonifikazioa beharrezkoa da. Eremu bakoitzean aplikatu beharreko arau eta ekimenetan dago benetako eztabaida.\nMikel Haranburu 2021-11-25 14:50\nPlano, maila edo esparru desberdinak bereizi behar direlakoan nago ni. Uste dut une batzutan soziolingustika egiten ari izaten garela, baina bestetan hiztunen jarrerez edo jokabideez dihardugula, bestetan legegintzaz edo eskubide legalez… Iruditzen zait nahasiegi ditugula gai eta plano horiek guztiak, eta diskurtsoetan denak ere zopa linguistiko batean sartu ohi ditugula, gero ezin burutan atera ditugularik helburu argiak eta dinamika aurrerakorrik.\nEsan dezagun baietz, errealitate soziolinguistikoak ez direla berdinak, inon ere, baina garrantzitsua dena, errealitateak baino, dinamikak direla.\nLegeak egiterakoan errealitatea aintzat hartu behar da, baina errezetak aplikatzerakoan, eremuan diren dinamikak, eta areago, helburu edo xedeak ere. Esaterako, PSNk aitzaki ederra du (?) errealitatea aipatzen duen aldi oro, legeaz mintzatzen direnetan. Alabaina, aurka ematen den diskurtsoa ez da errealitate batez ari, baizik eta hizkuntza berreskuratze nahiari dagokiona, alde batetik, eta etorkizun batean komunitate guztia hizkuntza baten ezagutzara-edo, iristeari dagokiona, beste aldetik.\nGrosso modo, ordea, legeek ez dute helburu edo xede linguistikorik; oro har eskubideak bermatu, diskriminazioak saihestu eta horrelakoak bai, baldin eta ez badira aldi baterako legeak, hau da, hizkuntza baten normalizaziorako legearen amaiera iristen baita delako hizkuntza normalizaziora iritsi denean…\nBeste gauza bat da, errezetak aipatuta, mendetako gaitza sendatzekotan aplikatu nahi ditugun erabakiak eta beste. Kontua da, gaitz hori ez dela berdina guztiontzat, eta askotan gaitz ere ez dela, Nafarroako hainbat eremutan (Euskal Herri guztian berdintsu…).\nNi zonifikazioaren aurka nago. Ez du inolako zentzurik foru lege batean, non errealitatea, zeinahi den, ez den betikotu eta gero fosilizatu behar, asmo politiko baten ariora. Bai, ordea, ontzat emanen nuke estatus hitza eta kontzeptua erabiltzea. Adibidez, aurreko legegintzaldian hainbat udalerri “zona” batetik bestera pasa ziren, beren lurraldea eta guzti…\nEz al da egokiagoa, eskubideez, zerbitzuez eta hiztunen hizkuntz dinamikez ari behar dugunean, estatusak baliatzea? Ez al luke horrek malgutasuna ekarriko han edo hemen gertatzen diren “errealitatearen aldaketak” tratatzekoan? Zergatik hiru zona, eta ez lau, edo bi edo bost? Zergatik ez egin azpizona txikiagoak zona “mistoan”, zenbakiek lege baten beharra adierazten baitute, Nafarroa osoan bezalatsu?\nArazo ia historikoa da zona direlakoen gaia, baina ideia berririk nekez agertu ohi da…


Eskoziako auzitegi batek legez kontrakotzat jo du parlamentuko jarduna etetea | Mundua | Berria\nEskoziako auzitegi batek legez kontrakotzat jo du parlamentuko jarduna etetea\nAurretik, epaitegi batek ontzat emana zuen parlamentuaren jarduna bost astez eteteko erabakia. Eskoziako Apelazio Auzitegiak, baina, indargabetu egin du lehen epai hori.\nBoris Johnson Erresuma Batuko lehen ministroa, irailaren 9an, Parlamentuko saio batean. EFE\nErresuma Batuko Parlamentuaren jarduna eteteko erabakia legez kontrakoa dela ebatzi du Eskoziako Apelazio Auzitegiak. Auzitegiak adierazi du Boris Johnson Erresuma Batuko lehen ministroaren erabakia konstituzioaren aurkakoa dela.\nJoan den irailean, Johnsonen erabakia legezkoa zela ebatzi zuen epaitegi batek, baina bestelako irizpidea izan du Apelazio Auzitegiak, eta indargabetu egin du aurreko epai hori.\nAuzitegiaren iritziz, parlamentuaren jarduna eteteko erabakia legez kontrakoa da, ganberaren egitekoa eta brexit-ari buruzko eztabaida "oztopatzeko asmoa" zuelako. Magistratuek gaineratu dute parlamentuak gobernuari egiten dion kontrol lana "konstituzioan jasotako gobernu onaren oinarri nagusietako bat" dela.\nParlamentuaren jarduna etetearen kontra egin duten abokatuen esanetan, Johnsonen erabakia bertan behera geldituko da epaiaren ondorioz, Erresuma Batuko Auzitegi Gorenak behin-behinean neurriari eustea erabaki ezean.\nErresuma Batuko Gobernuak epaiari helegitea aurkeztuko diola iragarri du, eta Erresuma Batuko Auzitegi Gorena urgentziaz bilduko da auzia aztertzeko, irailaren 17an.\nEntzun bezainbeste bizitzeko musika


Argazkia Itxaso Beistegui\nNahiz eta bien arten ia hiru hamarkadako adin-tartea dagoen, gauza pertsonala partekatzen dute: dantza. Asmo handirik gabe eta jolasaren ikuspegitik, espazio partekatzen dute, eta, horren barnean, denboraren joanaz hitz egiteko abiapuntua da transmisioa “Denboraren joanaren” gaiak pieza osoa zeharkatzen du, zolitasunez, eta handitasunik eta nostalgiarik gabe. Duo honetan, Matxalenek “espazioa eta denbora” kudeatzen duen esperientzia erakusten jarraitzen du. Lan honen bidez, aurretiaz esploratu ez dituen eremu berriak ireki ditu: aurpegia eraldatzea, testua txertatzea. Duo hunkigarri honek abstrakzioarekin nahastutako adierazkortasun apala dauka. Dantza oparoa, habitatua eta sotila, aldi berean; muina erakusten duen eta zalapartarik gabe igortzen duen dantza.\nFotografía Itxaso Beistegui\nSortzaile gisa daramatzan 15 urteetan, hiztegi pertsonala osatu du Matxalen Bilbaok. Bere pentsabidea sakontzean eta garatzean interesa jarrita, zorrotz eta modu metodikoan, bere kezkei behin eta berriz ekiten die, bide koherente bat eginez. Bide horretan, agerian gelditzen da mugimendurako duen joera eta duen espazio-denbora antolaketa, ideiak adierazteko bide gisa.\nEHU unibertsitateko Oinarrizko Hezkuntzako diploma du, Giza Zientzietako espezialitatean. 2007-2008an, EHUko Ikuskizunaren Arte eta Zientziak Unibertsitate Masterra eskuratu zuen. 1998az geroztik, nterpretazio eta koreografo lana, dantza garaikideko irakasle lanarekin tartekatzen du.\nHamaika piezak bermatzen dute bereibilbidea. Nabarmenenak “Gear”(2015), “Self” (2013), “Sast!”2009), “Haiku4” (2007), “Capricho”(2005), “Lotura” (2004) eta “Mutis” (2003) dira.


Gorka Bereziartua: "@galaipa@mastodon.jalgi.eus Eskerrik asko! Tira, …" - Mastodon.eus\n2021(e)ko Aza 20, 23:32\nMetodo errazena Cloudflare edo estiloko zerbitzu bat kontratatzea izaten da. Zure webgunea eta erabiltzaileen artean jartzen da eta beraiek arduratzen dira trafiko masiboa xurgatu eta iragazteaz. Azpiegitura erraldoiak dituzte horretarako noski.\nBaina pentsatzen dut ez dela espero zenuen erantzuna. Horrelako zerbitzu zentralizatuek burujabetzaren kontra egiten dute eta.\nBehin baino gehiagotan gertatu da Internet erdia erortzea Cloudflarek arazoak dituelako.\n@galaipa Eskerrik asko! Tira, horrelako eraso baten aurrean tresna guztiak erabiltzea zilegi dela uste dut. Problema da, erasoak gauza arrunta bihurtzen badira buka dezakezula erreakzio-dinamika batean, ezta? Alegia, tresna burujabeen alde egin beharrean defentsiban uzkurtuta. Enfin, balio dezala egoera honek gai honetaz gehiago ikasteko eta autodefentsa aukera gehiago deskubritzeko\n2021(e)ko Aza 21, 10:49 · · Amaroq · 1 · 0 · 1\n2021(e)ko Aza 21, 14:24\nHori da, nik ere hori ikusten dut izan daitekeela arazo handiena. Izan ere, Cloudflare adibidez ez da erasoa behin hasita dagoenean kontratatzen duzun zerbait. Aurretik izan behar duzu webgunearen eta zure erabiltzaileen artean bitartekari lanak egiten.\nDena den, ziur badaudela alternatiba burujabeak. Norbaitek ezagutzen baditu bota hemen!\n2021(e)ko Aza 22, 12:22\n@galaipa @gorka_bm nate gentilek ddos erasoa izan zuen bere proiektu batean botnet batetik, eta naiz eta cloudflare erabili gorriak pasatu zituzten erasoa ekiditeko botneta munduko mailakoa zelako, ez dut uste kasua denik, baina botnet-ekin egindako erasoak oso arriskutsuak dira\n2021(e)ko Aza 22, 17:40\nOso bideo interesgarria!


Galdutako usadioak ahaztu ez daitezen, konta dezagun ondarea bisita gidatua egingo dute.\nEuropako Ondarearen Jardunaldiak Plazatik abiatuta\nGaldutako usadioak ahaztu ez daitezen, konta dezagun ondarea. Alkizan, garai batean, baserrien errentaren osagarri garrantzitsua zen egur-ikatza. Hura salduaz etxean ekoizten ez ziren gauzak erosteko dirua lortzen zen. Bestalde, karea egiteko ere nahitaezkoa zen. Hala, ia baserri guztiek zuten euren karobia. Alabaina, usadio horiek aspaldian alboratu ziren. Langintza horiek ezagutzeko, bisita gidatua egingo dute Alkizan. Izena emateko: kultura@alkiza.eus edo 688 604 446.\nUdazken kulturala Alkizan Plazatik abiatuta\nGaldutako usadioak ahaztu ez daitezen, konta dezagun ondarea.\nAlkizan, garai batean, baserrien errentaren osagarri garrantzitsua zen egur-ikatza. Hura salduaz etxean ekoizten ez ziren gauzak erosteko dirua lortzen zen. Bestalde, karea egiteko ere nahitaezkoa zen. Hala, ia baserri guztiek zuten euren karobia. Alabaina, usadio horiek aspaldian alboratu ziren. Langintza horiek ezagutzeko, bisita gidatua egingo dute Alkizan.\nEgun baterako gida. Topic-eko ume eta gazte lagunek museoa erakutsiko dute. Doan. Aldez aurretik izena eman behahr da. Euskaraz eta gaztelaniaz.\nEgun baterako gida. Topic-eko ume eta gazte lagunek museoa erakutsiko dute.\nDoan. Aldez aurretik izena eman behahr da. Euskaraz eta gaztelaniaz.\nTolosaldea Sahararekin elkartearen ekimenez.\nLiburutegien Nazioarteko Egunaren harira, ipuin kontaketa Kontalari 2ren eskutik.\nLiburutegien Nazioarteko Eguna Liburutegia\nLo que dejamos atras cuando migramos hitzaldia eskainiko du Norma Vazquezek, gazteleraz. Doakoa bada ere, aurrez eman behar da izena (emakume etorkinek izango dute lehentasuna).\nLo que dejamos atras cuando migramos hitzaldia eskainiko du Norma Vazquezek, gazteleraz.\nDoakoa bada ere, aurrez eman behar da izena (emakume etorkinek izango dute lehentasuna).\nGainditzen. XVII. Sentsibilizazio Astea\nCOVID-19 eta osasuna hitzaldia, kultur etxean. Edukiera mugatua: 60 pertsona. Aurrez eman behar da izena gainditzent-g@hotmail.com helbidera mezua bidaliz.\nGainditzen. XVII. Sentsibilizazio Astea Kultur etxea\nTuristreatzen. Trapu Zaharra antzerki taldearen ikuskizuna.\nAmasako frontoia, Amasa-Villabona\nUrpekakariak. Bertso antzerkia. Haurrentzat (6-11 urte). Euskaraz. Ikuskizunerako ez da sarrerarik ez gonbidapenik behar. Galtzerdi eta Leotardo igerilekuan topo egin duten bi lagun dira. Ur bazterrean erdi gogaituta daudela, bihurrikeria bat otuko zaie: zergatik ez hondoko tapoia aurkitu eta igerilekua hustu? Eskura dauzkaten gauzekin urperatzeko jantzia prestatu eta isurbidearen bila abiatuko dira zelatatzen ari den sorosle petralaren begiradapean.\nAntzerkia Amasako frontoia\nUrpekakariak. Bertso antzerkia.\nHaurrentzat (6-11 urte). Euskaraz.\nIkuskizunerako ez da sarrerarik ez gonbidapenik behar.\nGaltzerdi eta Leotardo igerilekuan topo egin duten bi lagun dira. Ur bazterrean erdi gogaituta daudela, bihurrikeria bat otuko zaie: zergatik ez hondoko tapoia aurkitu eta igerilekua hustu? Eskura dauzkaten gauzekin urperatzeko jantzia prestatu eta isurbidearen bila abiatuko dira zelatatzen ari den sorosle petralaren begiradapean.\nTolosako Musika Bandak egitarau berezia prestatu du. Oraingoan, Tolosarekin edo bandarekin erlazioa duten egileei keinu txiki bat egin nahi diete: Torre Muskiz, Mirari Martin, Ivan Arostegi, Jon Esnaola, Xabier Zelaia, Eugenio Delgado edo Joaquin Ortega Canario gogoan izango dituzte, besteak beste.


Pribatutasun politika | Ekiona - Farolas Solares - Soluciones de iluminación\nAbenduaren 13ko Datu Pertsonalen Babeserako 15/1999 Lege Organikoari, aipatutako lege organikoa Garatzeko Araudia onartzen duen abenduaren 21eko 1720/2007 Errege Dekretuari eta 2016ko Apirilaren 27ko Europako Parlamentuko pertsonen babesari buruzko 2016/679 araudiari jarraiki, jakinarazten dizugu www.ekiona.com webgunearen bitartez ematen dizkiguzun datu pertsonalak konfidentzialki eta isilpean erabiliko direla eta hauen bilketak EKIONA Iluminación Solar, S.L.-k eskainitako zerbitzuen kudeaketa eta prestazioentarako erabiliko dira.\nWebgune honetarako bisitak ez du Erabiltzaileak inongo informaziorik erraztu behar izatera behartzen. Hala ere, zerbitzuren bat edo informazio gehigarriren bat eskatzeko, Erabiltzaileak aldez aurretik datu batzuk eman beharko ditu: Izen-deiturak, posta elektronikoa, lan egiten duen enpresaren izena eta teléfono zenbakia. Suposizio hauetan, Erabiltzaileak erraztutako datu pertsonalak egiazko eta berezkoak direla bermatzen du eta hauetan aldaketarik egon ezkero EKIONA Iluminación Solar, S.L.-ri jakinaraztearen arduradun bilakatzen da.\nEta aurreko paragrafoan adierazten dena betetzeko, EKIONA Iluminación Solar, S.L -ek bere sistemetan cookieak instalatuta dituela jakinarazten dizugu. Cookieak nabigatzaileak zure ordenagailuaren disko gogorrean biltegiratzen dituen testu-artxibo txikiak dira. Gure webgunearen bitartez nabigatzen duzunean, gure zerbitzariak cookie-a antzeman ahal izango du eta zure azken bisitan hautatutako hizkuntzan eman informazioa. Nabigatzaile gehienek cookieak automatikoki erabiltzea onartzen dute, baina zure nabigatzailea konfigura dezakezu ordenagailuaren pantailan cookie-ak jaso izana jakinarazi eta zure disko gogorrean instalatzea eragozteko.\nDatuen titularrak eramangarritasun, oposizio, tratamendurako muga, informazio, sarbide, zuzenketa, ezabatze eta automatizatutako erabakien aurreko oposiziorako eskubideak treba ditzake eta emandako baimenak edozein momentutan erretiratu ditzake gutun bat, N.A.N. fotokopiarekin batera hurrengo helbidera bidaliz: EKIONA Ilumianción Solar S.L. Miramon Parke Teknologikoa. Mikeletegi pasealekua, 56. 20009 Donostia – San Sebastian (Gipuzkoa). Halaber, aipaturiko eskubideak ondorengo posta elektronikora datu pertsonalak bidaliz ere treba ditzake: contacto@ekiona.com.\nEKIONA Iluminación Solar, S.L.-ek eskainitako zerbitzu batzuek datu pertsonalak babestearen inguruko berariazko aurreikuspenak dituzten baldintza bereziak izan ditzakete, beraz, kasu bakoitzeko baldintza bereziak izango dira aplikagarri.\nEKIONA Iluminación Solar, S.L-ek datu pertsonalak baimenik gabe aldatu, galdu, tratatu edo sartzea eragozteko beharrezko neurriak hartu ditu, momenturo teknologiaren egoera, bildutako datuen izaera eta giza ekintzatik edo ingurune fisiko edo naturaletik jasan ditzaketen arriskuak kontuan izanda. Hala eta guztiz ere, Erabiltzaileak segurtasun-neurriak Interneten erasoezinak ez direnaren jakitun izan behar du.\nEKIONA Iluminación Solar, S.L-ek oraingo politika aldatzeko eskubidea izango du lege zein jurisprudentzia beharretara egokitzeko, edo industria praktiketarako. Horrelakoetan EKIONA Iluminación Solar, S.L -ek aldez aurretik emango du aldeketen berri horrialde honetan. Bertan, erabiltzaileak aukera dauka EKIONA Iluminación Solar, S.L -en pribatutasun politika eskuratzeko. Edonola ere, erabiltzaileekiko harremana webgunera sartzeko unean aurreikusita dauden arauen arabera gauzatuko da.


Euskal Herria | Irati Irratia Euskal Herria – Irati Irratia\n15 maiatza, 2020 15 maiatza, 2020 Irati Irratia\tBerriak, Elkarrizketak\t#IkurrinaMendian, Euskal Herria, Everest, Gu Ere Bai, Ikurrina, Patxi Gaztelumendi\tLeave a comment\n40 urte betetzen dira lehen euskaldunak munduko sabaia, Everestako gaina, lehen aldiz zapaldu zuela. Horren harira asteburu honetan Gu Ere Bai dinamikak #IkurrinaMendian egitasmoa jarri dut martxan. Horretaz elekatzeko aspaldiko laguna den Patxi Gaztelumendirekin batu gara, berak maisuki argitu dizkigularik genituen zalantza denak. Duela 40 urte herri oso bat egon bazen Everesteko gainan asteburu honetan […]\nHamarrekoek Euskal Herria zeharkatuko dute\n14 urtarrila, 2020 14 urtarrila, 2020 Irati Irratia\tBerriak, Elkarrizketak\tEuskal Herria, irigarai, mitxel, mus txapelketa, ordago\tLeave a comment\nZergatik diogu hori? Berriz ere gure artean Euskal Herriko Mus Txapeleta dugulako. Zonaldean asteburu honetan hasiko da, Eskola Tabernan, Atxikin eta Aribeko gasolindegian. Horretaz hitz egiteko, Mitxel Irigarai eduki dugu eta berak azaldu digu nola garatuko den aurtengo txapelketa. Eskola taberna: Izen ematea 17:00ak arte, Atxiki eta Gasolindegian 19:00ak arte Mitxel Irati irratian, entzun!


1995eko Andaluziako Itzulia - Wikipedia, entziklopedia askea.\n1995eko Andaluziako Itzulia\n1994 << 1995eko Andaluziako Itzulia >> 1996\nSailkapenak 5 etapa, 823,6 km\nNagusia Stefano Della Santa 19:35:51 h\nErregulartasuna Adriano Baffi\nMendia Neil Stephens\nTarteko helmugak José Antonio Espinosa\n1995eko Andaluziako Itzulia txirrindularitza itzuli honen 41. edizioa izan zen. 1995eko otsailak 13 eta 17 artean ospatu zen 5 etapatan banatutako 823,6 kilometroko ibilbidea eginez. Sevillan hasi eta Granadan amaitu zen.\nBigarren aldiz jarraian garailea izan zen Stefano della Santak proba, batez beste, 41,184 kilometro orduko abiaduran bete zuen. Erregulartasunaren sailkapena Adriano Baffirentzat izan zen, mendikoa Neil Stephensentzat, tarteko helmugena, aurreko urtean bezala, José Antonio Espinosak, eta taldekakoa, aurreko urtean bezala, Mapei-GB taldeak.\n1.a otsailak 13 Sevilla - Sevilla 105,2\n2.a otsailak 14 Dos Hermanas - Fuengirola 203,4\n3.a otsailak 15 Malaga - Torrox-Costa 152,0\n4.a otsailak 16 Motril - Jaén 165,8\n5.a otsailak 17 Torredonjimeno - Granada 182,0\nAzken aldaketa 4 apirila 2020(e)an, 18:00(e)tan\nOrriaren azken aldaketa: 4 apirila 2020, 18:00.


Free chat Mildura Shire. Ausazko arrotz doan txateatu berehala Mildura Shire tik.\nFree chat Mildura Shire\nOngi etorri Chatroulette Mildura ShireEdozein lekutan, munduko pertsona aleatory bat konektatzeko. Chatroulette Mildura Shire dezakezu honako aukeren artean aukeratu:- Guztiak pertsona mota Mildura Shire doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nMildura Shire hirien zerrenda:


Play jokoa Osiris Online:\nDu Lara Croft Tomb Raider berria joko analogikoa lehen zatia. Bereko neska, bera abentura. . Play jokoa Osiris konektatuta.\nTekniko jokoa Osiris ezaugarri\nGame Osiris gehitu: 03.12.2010\nJokoaren tamaina: 2.7 MB\nJokoa jokatzen: 3175 aldiz\nBezalako jokoa Osiris Jokoak\nDeskarga jokoa Osiris\nEmbed Joko Osiris zure web orrian:\nJokoaren txertatu Osiris zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Osiris , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Osiris -rekin, baita ere, jokoa jokatu zen:


Sustrai mintegiak - Gipuzkoa Natura\nParaje Legardia, diseminado, 31.174 Etxarri- Etxauribar. Nafarroa\n00 34 649 83 01 38\nLandare bizikorrak eta gramineoak\nDuela 30 urte hasi ginen bertako landareak, hainbat formatu eta erabilera desberdinetarako landatzen (basoberritze eta nekazal lurren birlandaketa, heskaiak, herri lanak, etab.). 2003. urtean, azokarekin batera, landare apaingarrien mundura birziklatzen hasi ginen. Gaur egun, landare bizikor eta gramineoen 350 espezie eta barietate baino gehiago ditugu. Gure asmoa landare barietate hau eskainiz, mantentze-lan gutxiago eskatzen duten lorategi egonkorrak planteatzea da. Aldi berean, aniztasuna eta kolorea eskainiz.\nEskaintzen dutenagatik interesgarriak iruditzen zaizkigun landareak lantzen ditugu. Mintegi orokorra gara. Guretzat aniztasuna oso garrantzitsua da. Gure helburua, artisau-erara, ezagutzen ditugun landareak aurkitzen, proposatzen eta zabaltzen jarraitzea da.\nProposatzen dugun lorezaintza aniztasunaren ideian oinarritzen denez, barietate bat edo besteagatik hautua egitea ez da erraza. Batez ere, haien arteko kontrasteak protagonismoa ematen dienean. Bat edo beste aipatzearren, hostak, poligonatumak, geumak, edo tricyrtiak udazkenean, salbiak, askotariko gramineoak...\nIturrarango Landare Berezien Azokan eta udazkenean Bilbon ospatzen den azokan hartzen dugu parte.\nIruñeko eta Lizarrako KM0 azoketan ere parte hartzen dugu.


José Antonio Pagola - Homiliak: 2010/06/20 - Urteko 12. Igandea (C)\nJesus bakardadean otoitzean ari zen batean, ikasleak bildu zitzaizkion, eta Jesusek galdetu zien: Nor naizela dio jendeak?\nHaiek erantzun zioten: Batzuek Joan Bataiatzailea zarela; beste batzuek Elias; besteek antzinako profetaren bat piztu dela.\nJesusek galdetu zien: Eta zuek, nor naizela diozue?\nPedrok erantzun: Jainkoaren Mesias.\nJesusek inori ez esateko agindu zien zorrotz, eta hau esan zien gainera: “Gizonaren Semeak asko sufritu behar du; zahar, apaizburu eta lege maisuek gaitzetsi egingo dute eta hil, eta hirugarren egunean piztu egingo da”.\nGero, denei esan zien: “Nire ondoren etorri nahi duenak uko egin biezaio bere buruari, har beza bere eguneroko gurutzea eta jarrai biezat.


Azaroak 27: Jimi Hendrix | eleizaldemusika\nAzaroak 27: Jimi Hendrix\nSeattle, Estatu Batuak, 1942ko azaroaren 27an jaio zan eta Londresen 1970eko irailaren 18an hil zan, 27 urte bakarrik ebazala.\nMusikari eta kantautore estatubatuarra izan zen. Rock musikaren historiako gitarrajole elektriko handienalez hartzen da eta XX. mendeko musikari garrantzitsuenetarikoa.\nLehen gitarra akustikoa 14 urterekin lortu zuen 5 dolarren truke. Atseden barik hasi zen jotzen eta bere kabuz ikasi eban, B.B. King edo Muddy Waters bezalako musikariei begira. Geroago ospetsuen munduan sartu zan eta hainbat aldizkarik jada munduko gitarrajolerik hoberena izendatzen eben.\nInork ez daki ondo nola hil zen baina diote, Michael Jeffery-ek hil ebala pirula eta ardoa hartzera bultzatu ebalako, Jimik egun batzuk arinago errepresentantea kalera bota nahi ebalako.\nPosted by biotzf on 2013/11/27 in Efemeride musikalak, SARRERAK.


Landan bainatzeko aukera dago berriz - Debagoiena - Goiena.eus\nLandan bainatzeko aukera dago berriz\nLeire Kortabarria 2007-07-14 18:11\nAtzoz geroztik, berriz dago Landan bainatzeko aukera. Izan ere, astelehenero, Eusko Jaurlaritzako osasun sailak uraren lagin bat hartzen du, bere egoera aztertzeko, eta egubakoitzetan ematen dituzte analitikaren emaitzak; bada, atzo, ura bainatzeko moduan zegoela esan zuen Osasun sailak.\nAurreko astean, bainua debekatuta egon zen bainugune baten, uretan salmonella bakteria aurkitu zutelako.\nKontuan hartu behar da, ordea, bainatzeko aukera egon arren, aukera mugatua dela: izan ere, uraren egoera kalifikatzeko hiru aukeratik –eskasa, balekoa edo ona–, Landako bi bainuguneetako urei balekoa eman diete, eta Osasun sailak gomendatzen du, gehienez ere, 10-15 minutuan egotea uretan, eta gero, dutxatzea.\nUr onena, garaion\nEmaitza horiekin batera, Osasun sailak Arabako beste bi bainulekurenak jakinarazi zituen egubakoitzean. Hala, Landaren kalifikazio bera, balekoa, jaso du Zuatzako Uharteak, hura ere Arrazua Ubarrundiako udalerrian.\nKalifikazio onena Barrundiako Garaio urtegiak izan du: ura ondo dagoela esan du Osasun sailak, eta han, bainatzea guztiz libre da, gura beste denboran.


Sarrerak 2,9 euroan Hegoaldeko zinema aretoetan, 2019ko ekainaren 3tik 5era\nSarrerak 2,9 euroan Hegoaldeko zinema aretoetan, ekainaren 3tik 5era\nZinemaren Jaia Arabako, Bizkaiko, Gipuzkoako eta Nafarroako zinemetara itzuliko da egun horietan. Iparraldean, ekainaren 30etik uztailaren 3ra merkatuko dituzte sarrerak, 4 eurora.\n'L'homme fidèle' Zinemaldian saritutako filma ikusi ahalko da data horietan, besteak beste\nZinemaren Jaia ekainaren 3, 4 eta 5ean itzuliko da Arabako, Bizkaiko, Gipuzkoako eta Nafarroako zinema aretoetara, hamargarren urteurrenean, sarrerak 2,9 euroko prezioan jarrita, antolatzaileek iragarri dutenez.\nEkimenaren helburua da “publikoa zinema aretoetara joatea gizarte eta kultura ohitura gisa, eta industriaren esker ona erakustea urtero pelikulak pantaila handian ikusten dituen publikoari”.\nOhi bezala, ikus-entzuleek akreditazioa jaitsi beharko dute ekimenaren webgune ofizialetik, 60 urtetik gorakoek eta 14 urtetik beherakoek izan ezik. Horiek ez dute akreditaziorik erakutsi beharko.\nSarreren aurresalmenta igandean, ekainak 2, abiatuko dute Internet bidez, zinema aretoen orrietan eta sarrerak saltzen dituztenetan. Biharamunean, ekainaren 3an, aretoen leihatiletan ere erosi ahalko dira sarrerok.\nLa Fête du Cinema, ekainaren 30etik aurrera\nLapurdin, Nafarroa Beherean eta Zuberoan bizi direnek ekainaren 30era arte itxaron beharko dute zinema aretoetan deskontuez gozatzeko. Ekainaren 30etik uztailaren 3ra, 4 euroan erosi ahalko dira sarrerak kanpainarekin bat egingo duten aretoetan.


Kotoizko gortinak Espelette Argile - Maison Jean-Vier\nHasierako orriaApainketa Errezelak Errezelak Espelette Argile\nErrezelak Espelette Argile\nEzagutu gure Espelette Argile gortinak, gortina dotorea eta dotorea, begietarako keinuari begirada emateko. Gortina hau beste hainbat ehunekin ondo koordinatuta dago, soila eta bereizgarria izaten jarraitzen duelako.\nEspelette Argile gama% 100 satin kotoian eskuragarri dago mahai-zapiak, korrikalariek, mahai-estalkiak, eskuoihalak, kuxin-zorroak, errezelak, erretiluak eta oihalak metroan. Oso ondo koordinatzen du Espelette Editeur gure gama sorta koloretsuekin, eta horrek bero gehiago ematen dio. Art Deco mugimenduak eragina duenez, letoizko satin-tonu batzuek markatutako estiloa maite dugu. Aurkitu gure aholkuak eta trikimailuak zure errezelen dimentsioak aukeratzeko.


6-7 urteko haurrak, igandero futbol bidez euskara praktikatzen - Amurrio - Aiaraldea.eus\n6-7 urteko haurrak, igandero futbol bidez euskara praktikatzen\nIzar Mendiguren Cosgaya 2020-06-03 10:56\nGaizka Garitanorekin egin zuten entrenamenduetako bat. / Etorkizuna\nKonfinamendu garaiak harrapatu arte, igandero aritu dira futbolean "euskaraz entrenatzen" Amurrioko gazteak.\nNola zabaldu euskara kirol esparruan? Galdera horri erantzun nahian sortu zuen Amurrioko Udalak futbol eskola duela 3 urte, Etorkizuna taldearekin batera. Hala, igandero elkartzen dira Reforren 80 bat lagun bi taldetan. Iñigo Fraile arduratzen da egitasmoa koordinatzeaz: "Sei entrenatzaile ditugu bi taldetan". 6 urtekoan 30 bat ume daude, "eta 7 urtekoetan 55-60".\nFutbolaren bidez euskara eskola girotik ateratzea dute helburu, "lau paretetatik kanpo ateratzea". Hala, jolasaren bidez hizkuntzaren erabileran eragitea bilatzen dute, horretarako herriko entrenatzaileak trebatuta: "Prestakuntzarako lau saio jasotzen ditugu, futboleko hiztegi teknikoa ikasteko, edota partaideen motibazioa areagotzeko baliabideak eskuratzeko". Fraileren esanetan, Etorkizuna taldekoek prestatzen dituzte kirol saioak, eta udalak euskaratzen ditu fitxak.\nHirugarren urtea dute aurtengoa. 6 urtekoei bideratutako jarduera gisa abiatu zen egitasmoa, baina adina luzatzea erabaki dute aurten, jarraipena beharrezkoa dela iritzita. "Umeekin batera jolas giroan euskararen praktika luzatzen saiatzen gara", dio ekimenaren koordinatzaileak.\nAmurriokoa da "euskaraz entrenatzen" trebatzeko bailarako dinamika bakarra. Dena den, Araban badira mota honetako foro gehiago. Iaz, esaterako, Agurainen elkartu ziren 200 bat gazte futbol partidak euskaraz jokatzeko helburuarekin. "Aurten errepikatzea da asmoa", erantsi du amurrioarrak.\nAraban horrelako 25 talde daude\nPozez gogoratzen du denboraldi amaierako topaketa Iñigo Frailek. Izan ere, 25 talde elkartu ziren guztira: "Futbolarekin batera euskara eta gauza gehiago lantzea da gure helburua, jolastea".\nFormula magikorik ez badu ere, gakoa zein den garbi du, "futbolak gazteen artean arrakasta handia duenez, euskararen alde erabiltzea".\nFrailek nabarmendu duenez, belaunaldi berriek erreferenteak behar dituzte. Izan ere, astean behin baino gehiagotan hartzen dute parte kirol jardueretan gazteek, eta entrenatzaileek saioen gidaritza duten heinean, eredu izan behar dute. Alegia, erdaraz mintzatuz gero, kirol espazio edo jarduera hori euskararena ez dela ulertzen dute haurrek. Etorkizuneko erronkez galdetuta, beste kiroletan ere mota honetako dinamikak sustatzea ezinbestekoa dela dio Frailek. "Amurrion, aurten, ekimena 7 urtekoen artera zabaltzea lortu dugu, adibidez. Esperientzia ondo ateratzen bada, 8 urte betetzean jarraipena izatea litzateke egokiena", aurreratu du. Horregatik, mota honetako ekimenetan parte hartzera animatu ditu herritarrak: "Nik ez neukan Etorkizuna taldearekin loturarik. Proiektuaren lehenbiziko urtean proposatu zidan udalak euskara sustatzaile gisa aritzeko. Egitasmoaren nondik norakoak azaldu zizkidaten eta baiezkoa eman nuen".


Entzulearen iritzia: Inaki Berhokoirigoin (22-05-31)\n"Giro bikaina, publikoa beti hor, denak pozik gira aurtengo Euskal Trailarekin"\nChristian Oçafrain omendu dute pasa den ostiral eta larunbatean, Baigorrin izan den Euskal Trailean. Euskal Herri osotik, Frantziako 69 departamendutik eta Espainiatik etorritako milaka pertsona hurbildu dira kirolarien hitzordu hortara.\nLasterkadi desberdinen irabazleak :\n-Trail gurmantan 2x25km : Romain Lacaste eta Alexendre Moureu, 4oren 34 min\n-Euskal trailen 2x40km : Guillaume Ducasse eta Guillaume Tiphene 7oren 59min\n-Iluna Trailen 27km : Vaquero eta Vandenbossche\n-Neska Trailen 8km : CHAMALBIDE eta ECHEVERRIA\n-Ultra bikoteetan 133km : Bailo Berdor anaiak\n-Ultran 133km : Ander ERICE TORNARIA 16oren 30min\nEztitxu Berho, Pantxika Larramendi laguntzailearen gana joan zauku bi egun hauek nola pasa diren jakiteko:\nAzken eguneratzea hemen: Astelehena, 2022(e)ko maiatza(r)en 30-(e)an 11:31etan\n« NUPESen alde bozkatuko dut nik, dudarik gabe errespetatuz nazional mailako akordioak »\n2022 ko Frantziar legebiltzarreko hauteskundeak, aliantza berezi batek markatu ditu ; NUPES deitu aliantzak.\nLFI intsumituak eta ingurukoak, Ekologistak eta alderdi sozialista dira kide nagusiak. Lekuka kritikatua izan da, NUPES Paristik egin den antolaketa delako, lekuko errealitateak kontuan hartu gabe, tartean ekologistenak adibidez.\nMixel Esteban, Baionako herriko etxean oposizioan hautetsia da eta EELV ekologisten alderdiko kidea. Desadostasunak izanik ere, NUPES-entzat bozkatuko du 5.hautesbarrutian. Lekuko gaietan dituzten desberdintasunez, edo ekologista batzuen posizioaz galdegin dio Arantxa Idiederrek.\nAzken eguneratzea hemen: Astelehena, 2022(e)ko maiatza(r)en 30-(e)an 10:49etan\nOrkestra eskolan lantzen\nIkasturte hastapenetik, Amikuzeko AMOBA eskolako 24 ikasleek musika tresna baten ikasketa haien eskolako egitarauan sartu da Orkestra Eskolan proiektuari esker hurrengo 3 urteentzat.\nAstearte honetan proiektua aurkeztu dute eta haurrek haien lehen emanaldia egin dute. Eztitxu Berho, Kulturaren ardura duen lehendakariordea Antton Kurutxarri eta Arnaud Abadi Amorotzeko auzapezarekin egon da.\nAzken eguneratzea hemen: Ostirala, 2022(e)ko maiatza(r)en 27-(e)an 13:57etan\n20 urteko antzerki gazte dinamikaz Garazin\nAntton Lukuk idatzi Garazin antzerki 3 liburuaren aurkezpena eginen du ostiral arrats honetan Donibane Garaziko Luisenia ostatuan. 1995-2015 artean, Nafarroako ikastetxeko ikasleekin 20 urtez muntatu hogeita bi geletako antzezlanei buruzko gogoeta eta testu bilduma lana da.\nMaiatz argitaletxearekin plazaratzen da liburu hau. Antton Luku, Marie Agnes Gorostiaguen gomita zen Goiz Berrin.\nAzken eguneratzea hemen: Ostirala, 2022(e)ko maiatza(r)en 27-(e)an 11:06etan\n« Raplari ohiaren botza berriz entzunen da eta ez du nehor axolagabe utziko »\n«Gu iraultzaileak gira, horrek egiten du gure desberdintasuna»\nEuskaltzaleen Topaguneak bere sarea handitzen du Iparraldeko elkarte batzuekin batuz\n“Ezin bagenu kanpotik elikagairik ekarrarazi, oso zalu ginateke janari eskasean”


Arima marinelaren zirrarak Algortako Portu Zaharrean - Turismo\nAlgortako Portu Zaharra Getxon dago, Bilbotik ordu erdi eskasera dagoen udalerrian. Ezaguna da Bizkaian arima marinela mantentzen duen giro handiko zonaldea izateagatik. Izan ere, zirraragarria aurkitzen dute askok Getxo hiri handiaren erdian etxe txuri txikitxoak eta kalezulo aldapatsuetan gordetzen diren tabernak topatzea.\nJendetza bildu ohi da astebururo Portuaren inguruan bertan aurkitu daitekeen eskaintza gastronomiko anitzaz gozatzen: arrain freskoa eta itsaskiak errege badira ere, tabernetan pintxo mordoa dastatu daitezke. Dena, gainera, Abrako badia ikusgarria aurrez aurre edukiz.\nnull Arima marinelaren zirrarak Algortako Portu Zaharrean\nAlgortako Portu Zaharra Euskadiko kostaldeko helmuga ederrenetako bat da, bere aldapa maldatsuek, etxe txuri txikiek eta itsas gutiziak dastatzeko jatetxeek ematen dioten xarmari esker. Izan ere, hain da polita, zein Eusko Jaurlaritzaren Kultura sailak Kultura Ondaretzat jotzen duen.\nAskorentzat, Portu Zaharretik ibiltzea denboran zehar atzerapausoa ematea bezalakoa da: arrantzaleen etxe zaharrak, kresal usainez estalitako kalezulo eta aldapak... Arrantzale tradizioa inguru oro nabari da. Bertako kale nagusiak Portuzarra eta Aretxondo dira, parkez eta tabernez beteta daudelarik. Eta horietako giroa, noski, hobezina da. Ezaguna da koadrilak astero-astero biltzen direla Portuko eskailera eta aldapetan, solasean janaz eta edanaz gozatzeko. solasean ibili artean, pintxo gozoez eta poteez gozatzeko.\nPortu Zaharraren historia\nAntzina herri arrantzalea izandakoa, egun olgetarako zonalde da. Portu Zaharra historia luzeko tokia da. Bere jatorria XVII. eta XVIII. mendeetan kokatzen da, eta Abrako Portuko baldintza fisiko eta meteorologiko bereziei estu lotuta dago.\nZonaldeak ospea izatea lortu zuen ontzi txikietan egiten zen itsasbazterreko arrantzaren eta lemarien arteko konbinazioari esker (lemariak itsaslurraren inguruko adituak dira, eta kapitainak Bilbotik irteten eta sartzen laguntzen zituzten, areatzeei modu egokian aurre egiteko gomendioak emanez). Izan ere, Bilboko barrak hondoratze asko eragiten zituen. Denborak aurrera, horiek ekiditeko, Naufragoen Salbamendurako Estazioa sortu zen.\nBestalde, itsasoko jarduerak hazten joan ziren heinean, Algortako marinelek haien ekintzak arautzeko organismo baten sorkuntzaren beharra ikusi zuten. Eta horrela, Algortako San Nikolaseko Marinelen Kofradia sortu zen.\nSan Nikolaseko Baseliza Zaharra. Antzinako San Nikolas baselizak 1634an du jatorria, Algortako San Nikolaseko Marinelen Kofradiak haren elkarteko lehenengo bilerak egiteko behin-behineko egoitza izendatu zutenean. XIX. mendean baseliza itxi egin zen, Eskola Nautiko bihurtuz. Geroago, XX. mende hasieran, erreformak izan ostean, geratzen zitzaion arima erlijiosoari amaiera eman zitzaion eta bertan bizilekuak eraiki ziren. Egun, abside zentrala da jatorrizko eraikuntzatik geratzen zaion bakarra.\nArrantzalea eta Sardina-saltzailea. Eskultura biek Portu Zaharrean jadanik ekintzen ez diren bi profesio omentzen dituzte: arrantzale eta sardina-saltzailea. Erriberamune murruan kokatuta daude, lemariak portuan sartzen ziren ontziak ikustatzeko kokatzen ziren lekuan.\nArrantzale plaza. Erriberamunetik metro gutxi batzuetara dago Arrantzale plaza, zuhaitzez eta arrantzaleen etxe klasikoez inguratuta. Dudarik gabe, pintxotan eta poteoan ibiltzeko zonalde paregabea.\nEtxetxua. Algortako Marinelen Kofradiak eraiki zuen etxe enblematiko hau XVIII. mendean elkarteko egoitza izan zedin. Portu Zaharreko epizentrotzat hartzen da, eta denbora batez antzinako Getxoko Udala bertan kokatzen zen. Solairu bakarreko etxea da, arkupe irekia eta banku luzea duena.\nErriberamune. Portura bidean dauden zurubien eskailera-buruan dago, Etxetxuaren ondoan. Belaunaldiz belaunaldi, murrua marinelen eta arrantzaleen biltokia izan zen, zeinetatik horizontea ikustatzen zuten ontziei haien jarduerekin laguntzeko.\nGetxoko Sirenoa. Izaki mitologikoa ez den arren, oso ezaguna da. Marcos López autore argentinarraren argazkia da, eta Getxophoto Nazioarteko Irudi Jaialdian ikusgai ipini zenean, Udalari gustatu zitzaion, erosi egin zuen eta Portu Zaharrean ipintzea erabaki zuen. Itsasoak eta muralak elkarri eragiten diote, marearen garaieraren arabera Sirenoaren gorpuzkeraren zati bat edo beste erakusten.\nPortu Zaharra Algortako behealdeko gunean dago, Bilboko Portuko gurutzaontzien itsas terminaletik 15 minututara, Ereaga hondartzaren ondoan. Bertara heltzeko modu asko daude: garraio pribatuan, Bizkaibusen edo Metro Bilbaoko edozein geltokirik pasioan.\nPortutik gertuen dagoen geltokia Algorta (L1) da. Bertatik Portura kilometro bakarra dago. Areeta geltokia aukera egokia izan daiteke besteak beste honako tokiak ikusteko: Bizkaia Zubia, Areeta eta Ereaga, Punta Begoña edota Kirol Portua.\nLinea anitzek lotzen dute Algorta eta Portu Zaharra Bilborekin eta Bizkaiko bestelako tokiekin. Lineak eta maiztasunak webgunean begiratu.\nBI-637 “La Avanzada” errepidea hartu, eta behin Getxora helduta Arriluze eta Ibarra pasiotik segi Ereaga Kaiara iritsi arte. Hortik 1,5 kilometrotara Portu Zaharra dago. Portuan bertan dagoen doaneko aparkalekuan utzi dezakezu autoa.\nOhikoa da zonaldeko plaza eta tabernetan pintxotan ibiltzea. Arrantzale plazan, esaterako, eskaintza handia aurkituko duzu. Halaber, ibilbide gidatua egin nahi izanez gero, Turismo Bulegoak adituekin egiten diren pintxo bideak saltzen ditu. Gainera, ostegun guztietan (jaiegun eta jaiegun bezperetan izan ezik) pintxopotea egiten da. Hau da, pintxo eta edaria (txakolia, sagardoa, garagardoa..) prezio onesgarrian.\nKalimotxoa gustuko duzu? Horrela bada, bere jatorria Portu Zaharrarekin lotzen dela ezagutzea interesgarri suertatuko zaizu. XX. mendearen hasieran gutxi edaten zen edaria bazen ere, 1972an San Nikolas jaietan gaur egun ezagutzen dugun moduan sortu zen. “Antzarrak” izeneko koadrilak asmatu zuela esan ohi da, urte horretan Portuko jaiak antolatu zuen taldeak. Festetarako 2.000 litro ardo erosi zituzten, eta zorigaitzez ozpinduta zegoen. Ez zekitenez zer egin, cola freskagarriarekin nahastea bururatu zitzaien, zapore txarra estaltzeko asmoz. Behin asmakuntza eginda izena ematea baino ez zitzaien geratzen. Orduan, “Kalimero” ezizena zuen laguna heldu zen. Lagun horri “Kali” deitzen ziotenez, eta esaten dutenaren arabera, oso galanta ez zenez, “motxo” (motxa dena) atxiki zioten izenari. Eta hortik dator “Kalimotxo”.\nGetxon orotariko ostatu eta hotelak aurki ahal dituzu, ekonomikoak diren pentsioetatik, luxuzko hoteletara. Bidaiarientzako aukerarik interesgarriena hondartzaren ondoan dauden hoteletan lo egitea da. Itsasoaren soinua entzunez erlaxatuz eta esperientzia berdingabea biziz.\nPortu Zaharraren jatorriak ezagutu ahal izango dituzu Getxoko Turismo Bulegoan ibilbide gidatu eta antzerkii formadun esperientzia erreserbatuz.\nEreaga Kaia, z/g. 48992. Getxo.\nTelefonoa: 94 491 08 00\nUdako ordutegia (ekainaren 1etik irailaren 30era)\nAstelehenetik igandera: 09:30etik 14:30era eta 16:00etatik 19:00etara.\nNeguko ordutegia (urriaren 1etik maiatzaren 31ra)\nAstelehenetik larunbatera: 09:30etik 14:30era eta 16:00etatik 19:00etara. Igandeak: 09:30etik 14:30era\n*Abenduak 24, 25 eta 31 eta urtarrilak 1 eta 6 itxita\n“Getxo Puerto Viejo” aplikazioa jaistea gomendatzen dizugu zeure bisitan dena jakin nahi baduzu. Aplikazioak etxe bakoitzaren historia, toki enblematikoak, jatetxeak eta bestelako interes puntuak biltzen ditu. Kontutan hartzeko kontua da, GetxoPass txartel turistikoa aktibatzea produktu turistikoetan, gastronomikoetan eta bertako dendetan beherapenak eskuratzeko.\nAbuztuaren 12an San Nikolas zaindariaren jaiak ospatzen da, “Pijama Eguna” izenarekin ezagutzen dena. Egun horretan Txoa omentzen da, arrantza artearen ikastuna. Auzoko jaien sinboloa da eta eskuz egindako panpina batean datza. Jaiei agur esateko, andarea harresi aldean erretzen da.


GPGA 06 | Berton Bertokoak hitzetatik ekintzetarako urratsa eman du\nBerton Bertokoa ekimenak aurrerapauso bat eman du eta durangaldeko eskoletako jantokietako eredua aldatzea helburu duen proiektua aurkeztu dio Eusko Jaurlaritzari. Isa, Gaizka eta Olatzen hitzetan ezagutuko digu proiektuaren nondik norakoak.Irakurri albiste osoa hemen.\nTALDE PARLAMENTARIOEKIN BATZARTU DA GURE PLATERA GURE AUKERA\nEkainaren 3an, Gure Platera Gure Aukera talde parlamentario guztiekin bildu zen. Helburua eskolako elikaduraren gaurkotasunaz hitz egitea eta eskolako jantokietan zabaltzen ari den agertoki berriari begira ideiak trukatzea izan zen. Talde guztiak bat datoz 2019ko urriaren 24ko akordioaren indarraldiarekin, baina gure asmoa akordioak benetako egitate eta ekimenetan gauzatzea da, euskal eskola-komunitateak eskatzen duen bezala.\n"EGUERDIAN OLGETAN" GERNIKAKO ALLENDE SALAZAR ESKOLAN\nAllende Salazar eskolako guraso elkarteak, une oro aditu talde batek gidatuta, eguerdiko espazio seguru, dibertigarri eta, jakina, hezitzailea sortzeko dinamikak, jolasak eta materialak sortu ditu. Proiektua gauzatzeko, errealitatearen analisia egin da, eta beharrezkoak diren segurtasun-neurri guztiak hartu dira kontuan. Irakurri hemen albiste osoa.\nNutri-Score, nor babesten dugu?\nBidezko Elikadurak txosten baten bidez azaldu du zergatik dagoen pentsatuta "Nutri-score" metodologia elikadura-industriaren interesak defendatzeko, eta ez elikadura osasungarrirako dugun eskubidea defendatzeko. Era berean, adierazten dute askoz ere proposamen eraginkorragoak daudela, OMErena kasu. Ez bakarrik etiketatzea arautzeko, baita haurrei zuzendutako elikagai-publizitatea arautzeko ere. Kontsultatu albiste osoa hemen (gazteleraz).\nKanpezuko Maeztu Herri Eskolako eta Mendialdea IPIko familiek eskola-jantokiaren ereduari buruz erabakitzea exijitu dute\nBeren seme-alabek eskolako jantokia soilik jaten duten tokia ez dela sentitzea nahi dute, baizik eta pertsona gisa eratzeko beste espazio bat, balio eta ohitura batzuk sortzeko lekua da. "Une honetan enpresa batzuen mesedetan sakrifikatzen ari den espazioa". Irakurri Hala Bediren albiste osoa (gazteleraz) hemen.


Eskaera bakarra jaso da orain arte udalak, Bidebarrieta kaleko 24an duen etxebizitza soziala alokairuan hartzeko. — Oñatiko udala\nEskaera bakarra jaso da orain arte udalak, Bidebarrieta kaleko 24an duen etxebizitza soziala alokairuan hartzeko.\nBihar amaitzen da eskaerak egiteko epea.\nBidebarrieta kaleko 24an, lehengo solairuko C etxebizitza da udalak alokairuan eskaintze duena. Berez, une honetan etxebizitza okupatuta dago, egungo maizterrarekin sinatutako kontratua, uztailaren 31betetzen baita, baina udalak, ohitura duenez, azken ordura itxaron gabe martxan du esleipen prozesu berria.\nEtxebizitza alokairuan hartu ahal izateko oinarrizko bi baldintza bete behar dira: Oñatin gutxienez azken 5 urtetan erroldatuta egon eta bertan bizitzea eta eskatzaileen eta bizikidetza unitatearen urteko diru-sarrerak, lanbide arteko gutxieneko soldata baino 1,7 aldiz handiagoak ez izatea.\nJasotzen diren eskaera guztiak, zehaztuta dauden baremo batzuen arabera neurtuko dira. Eskatzaile bakoitzaren gizarte eta familia egoera, orain arte izan duen bizilekuaren egoera, lan gaitasuna eta egoera ekonomikoa egiaztatu eta baloratuko dira. Horren arabera, puntuaziorik altuena lortzen duen eskatzaileari alokatuko zaio udalak Bidebarrieta 24an duen 1-C etxebizitza.\nInteresa dutenek, bihar, eguerdiko ordu biak arteko epea du eskaera udal bulegoetan aurkezteko. Orain arte, bakarra da jaso den eskaera.\nIzaera sozialeko etxebizitzaz ari garelarik, ez da hileroko errenta kopurua zehazten eta maizterraren diru sarreren arabera zehaztuko da gerora, ordaindu beharko duen alokairua.\nBidebarrieta kalea (Oñatiko Udala)


Beñat Lizaso: "Lasai nago, bai baitakit hau izango dela nire azken txapelketa" - Uztarria (Azpeitia)\n2019ko ira. 20a, 10:28\nTxapelketaz txapelketa, bospasei aldiz parte hartu du Beñat Lizaso bertsolariak (Azpeitia, 1982) Gipuzkoako Bertsolari Txapelketan. Aurten ere bertan izango da, eta azpeitiarrak argi du azken txapelketa izango duela honakoa; hori dela eta, "lasai" dago Lizaso, eta haren helburu bakarra "gozatzea" dela dio. Bihar, zapatua, Ordizian kantatuko du final zortzirenetako kanporaketan, 17:00etan hasita. Ainhoa Agirreazaldegi, Aitor Urbieta, Ane Zuazubiskar, Asier Azpiroz eta Manex Mujika igoko dira agertokira azpeitiarrarekin.


GANGSTA. - Zergatik da posible 2. denboraldia - Sehaska ikuspegia\ngangsta anime 2. denboraldia\nby Frankie 18 Azaroaren 2020 9 urtarrilaren 2022\n2 Comments GANGSTA gunean. - Zergatik da posible 2. denboraldia?\nIkuspegi orokorra - Zergatik da posible 2 denboraldia\nArtikulu honetan gangsta anime denboraldiko 2 edo GANGSTA baten aukera aztertuko dugu. formalki deitzen den bezala. Gangsta edo Gangster anime ezagunak (formalki GANGSTA.) arrakasta eta nabarmentasuna izan du kaleratu den 5 urteetan. "Ergastulum" izeneko fikziozko hiri batean kokatuta, Gangsta 3 pertsonaia nagusiren istorioa jarraitzen du, Warrick, Nicholas eta Alex.\nJatorriz fikziozko kokapen batean kokatua, anime gangsta (GANGSTA.) "Twighlights" edo "TAG's" izenez ezagutzen den populazioaren zati txiki baten inguruan kokatzen den narrazio bat du, eta, hala nola, jardueretan gorputzaren gaitasunak maximizatzeko aukera ematen dieten gaitasun bereziak dituena. borroka, mugimendu orokorra, ikusmena eta sendatzea, etab. Twighlights desberdinak bezala ikusten dira eta gorrotoan oinarritutako erasoen xede izan ohi dira egungo serieko gertaerak baino denbora pixka bat lehenago gertatu zen "Twighlight gerra" dela eta.\nAnimeren narrazio nagusia - Zergatik da posible 2. denboraldia\n[1. atala, 1. denboraldia, Nicholasen lehen borroka eszena]\nGangsta anime (GANGSTA.) Istorioa oso interesgarria da eta behin lehen atala ikusi nuenean engantxatu egin nintzen. Istorioa batez ere lehen atal pareetan kokatzen den modu oso oso interesgarria da eta horregatik ikusi nuen amaierara arte. Anime gangstaren istorioa (GANGSTA.) Twighlight denbora lerro honen inguruan kokatzen da, lehen serieko gertaera gehienetan eragiten duena. Jadanik aipatu dut zer diren TAG-ek, beraz, zergatik duten garrantzia istorioan eta serieak nola aurrera egiten duen kontakizun honekin.\nGangsta animearen kontakizuna (GANGSTA.) Hasten da gure bi pertsonaia nagusiekin, Nicholas & Warrick, "Handy Men" / "Handy Man" gisa deskribatzen direnak baina betearazleak deituko nieke, hori baita funtsean. Dirua irabazten dute kanpoko eta kanpoko lanekin, hala nola kontrabandoa entregatu eta beren babes erraketa betearaztea / mantentzea. Gangsta anime (GANGSTA.) Gertatzen den ergastulua krimenez jositako hiria da eta horrelako babesak eta zerbitzuak oso beharrezkoak dira.\n[1. atala, 1. denboraldia, Warrick eta Nicholasek Barry exekutatzen dute]\nHorrelako zerbitzuak batez ere Handy gizonek beren dirua irabazten dute, are garrantzitsuagoa dena, beren zerbitzuengatik nabarmentzen duten arrazoia Nicholas delako, Twighlight eta Warrick baitira batez ere hizketa guztiak egiten, Nicholas gorra dela ikusita. Gangsta anime (GANGSTA.) Kronologian ikusten dugu kalkulatutako eraso hilgarriak Twighlights hilda uzten ari direla hiri osoan eta hori da istorioaren gorputz nagusia pizten ari dena. Ergastulumeko biztanleek batez ere TAGak beldurtzen dituzte eta horren ondorioz TAGak gehienetan diskriminatzen dira. Gangsta anime-n (GANGSTA.) Ez dira azpi-gizakitzat hartzen, alderantziz. Twighlight dinamikarekin asko gustatu zitzaidan eta zerbait desberdina eta freskoa zen, eta horrek gangsta anime (GANGSTA.) Kontakizun osoa oso erakargarria egin zitzaidan.\nPertsonaia nagusiak - Zergatik da posible 2. denboraldia\nGangsta animearen pertsonaia nagusiak (GANGSTA.) Bereziki bereziak eta interesgarriak ziren, batez ere Nicholas, pertsona gorren ezaugarria nahiko ona den pertsonaiaren garapena eta egitura orokorra lortzeko. Zorionez denei sakontasuna eman zieten eta guztiek zituzten arazoak, emozioak eta bultzatu zituzten elementuak. Hirukoteak (Alex, Warrick eta Nicholas) oso ondo aritu ziren elkarrekin eta oso dinamika interesgarria izan zen hiruren artean. Batez ere, bata bestearengandik hain desberdinak zirela.\nNicholas Brown gangsta anime-ko (GANGSTA.) Hiru pertsonaia nagusietako bat da eta batez ere betearazle edo "Handyman" lan egiten du nahi baduzu, Warrick-ekin batera. Nicholas-i (edo "Nick" -ri batzuetan seriean aipatzen zaion moduan) izugarrizko ezaugarri aipagarria gorra dela da. Horrek, jakina, arazo batzuk sortzen ditu eta bere pertsonaia bakarra eta interesgarria bihurtzeko modu bikaina izan zen.\nKatana estilo japoniarra erabiltzen du eta Twighlight gaitasunekin batera, honek borrokalari gogorra eta eraginkorra bihurtzen du serieko eta Warrick-ekin topatutako etsai askoren aurka. Nikolas buruz gehiago jakin nahi baduzu. mesedez, egin klik goiko izenaren estekan bere pertsonaiaren profila ikusteko.\nWarrick Archengelo anime gangsta-ko (GANGSTA.) gure hiru pertsonaia nagusietako bigarren pertsonaia da eta Nickekin alderatuta borrokalari baino negoziatzaile gisa lan egiten du. Pistola bat zaintzen duen arren, normalean hizketaldi guztiak egiten ditu, Nicki ez bezala.\nSeriean emakumezkoa dela irudikatu du, konbentzionalki erakargarria eta xarmangarria, hizketaldi guztiak egiten ditu eta normalean ez da liskarretan parte hartzen, Nickek ez bezala. Ezkutukoa dela esango nuke eta horrek normalean harremanak erraz sortzen laguntzen dio eta beste pertsonaiak manipulatzea errazten dio. Oh, erretzaile gogorra da bera ere, badaezpada konturatu ez zinen.\nGure hirukote nagusiaren azken pertsonaia izanik, Alex Bennedeto oso desberdina da Warrick eta Nickekin. Aurreko ataletan, Alexek Barry (bere proxeneta) prostituta lan egiten du formalki, Nicholasek eta Warrick-ek lehen ataletan exekutatuta. Bere pertsonaia nahiko ondo moldatzen da anime gangstako (GANGSTA.) Sentsazio eta estetika orokorrarekin.\nHori gertatu ondoren, Warrick eta Nicholasen babesean hartzen dute. beraientzako lanean eta haien "lanpostu" batzuetan laguntza ematen. Atsegina da eta ez du inolako joera maltzurrik, horrek bere pertsonaia miresgarria bihurtzen du, bere asmoa eta asmoak ez baitira argi egongo liratekeen bezala. Baita Warrick eta Nicholas-ekiko ere.\n1. denboraldiaren amaiera (spoilers) - Zergatik da posible 2. denboraldia\n[12. pasartea, 1. denboraldia, Warrick labankadaz laburtzen da eta bere gorputzaren alde borrokan uzten da]\nAnime gangsta (GANGSTA.) 1. denboraldiaren amaiera ez zen nolanahikoa izan. Alexen anaiaren itzulera ikusi genuen, Nicholas guztiongandik bananduta, hainbat azpi-pertsonaiaren heriotza eta noski Warrick-ek labankadak eman zizkion eta bere gorputza borrokan utzi zuen, nahiko labarretako esekitokia galdetzen didazu. Jakina, istorioak mangan jarraitzen du, baina ni bezalakoa bazara (hasieran manga irakurri ez baduzu), 2. denboraldia espero duzu.\nAnime gangsta (GANGSTA.) Amaitzeak, jakina, oso eragin handia izan zuen Gangstaren 2. denboraldia egongo den edo ez. Artikulu honetan aztertuko ez ditudan hainbat pertsonaia berri gehitu direla ikusi dugu. (Gangstako pertsonaiak interesatzen bazaizkizu, joan gure pertsonaien profilen orrira eta bilatu dagokion pertsonaia).\nGangsta-ren 2. denboraldia izango al da.\n[1. Atala, 1. Denboraldia, Warrick eta Nicholas Barry-ren aurrean]\n2. denboraldia posible ote den ulertzerakoan Gangsta animeari buruzko hiru elementu nagusi aztertu behar ditugu (formalki GANGSTA.) Lehenengoa, jakina, edukia badago. Honekin esan nahi dugu jatorrizko edukia (kasu honetan manga izan zena) 2. denboraldian gelditu zitzaigun puntutik aurrera osatu bada, kasualitatez kasu honetan manga guztiz idatzi / ilustratu da eta, beraz, osatu egin da.\nGangsta animearen 2. denboraldiari dagokionez, oso itxaropentsua da. Horren arrazoia da jatorrizko eduki asko (edo lurreko edukia deitzen diodana) animera egokitzeko esan nahi duela. Highschool Of The Dead bezalako beste anime batzuek (nekez lortuko dute 2. denboraldia, irakurri hemen gure artikulua) oso zaila da denboraldi osagarriak lortzea, egokitzeko edukirik ez dagoelako eta, beraz, denboraldi berri bat ekoiztea oso zaila da. Gangsta animeak, berriz, jatorrizko eduki guztia sarean erosteko eta, beraz, egokitzeko erabilgarri ditu.\nBigarren elementua anime anime gangsta (GANGSTA.) Beharra behar bezain handia izango litzateke. Zoritxarrez, hor izan daiteke Gangsta animea kritika mistoak bere erritmo bitxira arte. Hau ez da mangaren kritika, denok dakigunez anime egokitzapena ez baita zertan jatorrizko sortzaileak (idazleak) buruan zuena eta gehienetan egokitzapena mangak benetan erakusten duenetik oso urrun dago. Badago arrazoi bat 'irakurri manga' esateko, nire ustez egokitzapena baino hobea da beti eta beti izango da.\nKontuan hartu beharreko hirugarren eta azken elementua anime gangstaren (GANGSTA.) Denboraldi berriaz arduratuko litzatekeen ekoiztetxearentzat nahikoa errentagarria izango litzateke.\nManglobe Animation estudioek porrot egin zuten duela urtebete eta produkzioaz, askapenaz eta lizentziez arduratu ziren, nahiz eta Funimation-ek eta izenarekin ahaztu nuen beste estudio batek ere pro-eskubideak izan.\nGangsta asko gustatu zitzaidan, sekula topatu ez nuen zerbait berria ekarri zidan eta atsegina da horrelako zerbait ikustean eta efektu hori duenean. Hala ere, arazo nagusia da nahi adina pertsona edo ikusle ez izatea berdin sentitzea. Lineako balorazioek nire puntua sendotuko dute eta badakit badirela anime gogorreko gangsta (GANGSTA.) Zale asko 2. denboraldian hiltzen ari direnak, batez ere amaiera hori amaitu ondoren. Arazoa da, ez nago ziur, batez ere giro honetan, ekoiztetxe batek bigarren denboraldia egokitzeko merezi duen ala ez. Black Lagoon bezalako animeentzat, jakina, oso ezaguna denez, ez da horrela, errentagarria izango litzatekeelako, 4. denboraldiaren zain milaka jarraitzaile egongo lirateke eta.\nAdibidez, lurrun zerbitzu batek diru asko irabaz lezake Black Lagoon 4. denboraldia plataforma horretan bakarrik kaleratuko balitz, zaleek aparte ordaindu beharko lukete bertara sartzeko, adibidez, Funimation bezalako beste plataforma nagusiago batean egotea. . Gangsta animearentzat ordea, beste kasu bat da.\nNoiz egingo luke anime gangsta (GANGSTA.) 2. denboraldia?\n[1. Atala, 1. denboraldia, Nicholas eta Warrick-ek ordainketa bat jasotzen dute beren zerbitzuengatik]\nArestian eztabaidatu dugun guztia ikusita esango genuke anime gangsta (GANGSTA.) 2022tik aurrera edozein lekutan emitituko zela, zalantzarik gabe 2021ean.\nHau batez ere hitz egin dugun guztiarekin eta denboraldi berri bat ekoizteko beharko litzatekeen denborarekin (castinga, ahotsa antzeztea, edizioa, hasierako produkzioa eta gero kaleratzea, etab.) Lotzen da.\nEsan beharko genuke gaur egungo giroa eta gaur egungo ekoiztetxeen egoera kontuan hartuta (11. kapituluko porrota aurkeztea) anime gangstaren 2. denboraldia (GANGSTA.) Nahiko zaila dela, baina berriro ere jendeak denboraldi berri bat behar badu Haiena da, beste estudio bat ikusten dut papera hartzen. Ez da horrenbeste denbora igaro lehenengo denboraldia zabaldu zenetik eta ziur esan dezakegu jatorrizko eduki guztiak kaleratu direla. Beraz, beti dago aukera ekoizpen-etxe berri batek papera hartzeko.\nOndorioa - Anime Gangsta 2. denboraldia (GANGSTA.)\nAnime gangsta (GANGSTA.) Asko gustatu zitzaidan eta denboraldi berria etorriko zela espero nuen. 2. denboraldirako (neurri batean zirkunstantziala) ebidentziarekin bakarrik jarrai dezakegu anime gangstari buruz eta kitto. Artikulu hauekin espekulaziorik egiten ez joaten saiatzen gara eta beti nola den kontatzen saiatzen gara, hori da gure helburu nagusia hemen.\nJatorrizko edukia hor dago, beraz, teknikoki ez dago ezer bigarren egokitzapen bat gelditzen denik (anime gangsta-ren 2. denboraldia (GANGSTA.) Gertatzen ari den hori. Ekoizpen etxearen esku dago hori egin nahi duena. Oraingoz hori da esan dezakeguna Artikulu honek egin beharko lukeen bezala lagundu izana espero dugu. Onena opa dizuegu.\nTags: anime neska gangster animegangster gangsta anime pertsonaiak gangsta anime nicolas gangsta anime 2. denboraldia gangsta anime horma papera gangsta 2. denboraldia? gangstaanime gangstaanimedenboraldia2 gangster anime neska gangsteranime gangstako 2. denboraldia? egongo al da gangstaren 2. denboraldia?\nAurreko sarrera Hyouka - Posible al da 2. denboraldia?\nHurrengo sarrera Pertsonaien profila - Warrick Archengelo


Bi bloke, krisi mahaiaren bileran | Ekonomia | Berria\nBi bloke, krisi mahaiaren bileran\nJarduera ekonomikoari eutsi nahi diote Jaurlaritzak eta Confebaskek, eta oinarrizkoa ez dena eten nahi dute sindikatuek. Enpresek jardueraren erdia galdu dutela azaldu du patronalak.\nSonia Perez, Arantxa Tapia eta Maria Jesus San Jose sailburuak, gaur. Jose Ignacio Unanue / Irekia Tamaina handiagoan ikusi\nBigarrenez bildu dira ostegun arratsaldean Eusko Jaurlaritza, aldundiak, sindikatuak eta patronala, bideokonferentzia bidez, koronabirusari aurre egiteko neurriek eragindako egoera aztertzeko. Aurretik bezala, bi bloke azaldu dira: Jaurlaritzak eta Confebaskek ahalik eta jarduera ekonomiko gehienari eustea defendatu zuten, eta sindikatuek, berriz, langileen osasunari lehentasuna ematea eskatu zuten.\nEduardo Zubiaurre Confebaskeko presidenteak enpresen artean egindako inkesta baten berri eman du. Haren arabera, Arabako, Bizkaiko eta Gipuzkoako enpresen jarduera krisiaren aurrekoaren erdia da dagoeneko. Zubiaurrek onartu du osasun krisiari krisi ekonomiko gordin batek jarraituko diola. Gaineratu duenez, jarduerari eusten dioten industriak hasiak dira lehengaien eta horniduren eskasia antzematen. Salgaien garraioan ere arazoak sortu dira. Enpresei finantzaketa bermatzeko, aldi baterako erregulazioak bizkortzeko, eta lana galdu dutenei laguntzeko eskatu du enpresaburuen elkarteak.\nELAren aldetik, Mikel Novalek eta Pello Igeregik hartu dute parte Jaurlaritzak deitutako bileran. Biek esan dute erabateko lehentasuna eman behar zaiola osasun publikoari, eta horregatik eskatu dute azterketa azkarrak egitea ahalik eta jende gehienari. Gogorarazi dute «egoera latzean» ari direla lanean milaka langile, batik bat zahar etxeetan, ospitaleetan eta elikagai dendetan, eta eskatu dute funtsezkoak ez diren jarduerak murriztea, hori baita oraintxe bertan osasun publikoari egin ahal zaion mesederik handiena».\nSindikatuak uste du Jaurlaritzak ez diola «egoera larriaren tamainako erantzunik» eman krisiari. «Neurriak berandu datoz, eta oso motz geratuko dira» krisiari aurre egiteko hartutako neurrietan. ELAk eskari hauek mahairatu ditu:\n-Saririk ez duten langabe guztientzako gutxieneko errenta bermatua, LGS adinekoa.\n- DSBEaren sisteman indargabetu egin behar dira zenbatekoari buruzko xedapenak, zeintzuek 2008ko Legea bere horretan aplikatzea galarazten duten.\n-Diru sarrerak eta kotizazioak bermatze aldera hainbat erabakiren ondorioz —esaterako, ikastetxeetan eskolak etetea— zaintza lanak beren gain hartu behar izan dituztenentzako laguntza bat ezartzea.\n-Enpleguaren aldi baterako erregulazioetan, enpresei ez eman txeke zuririk, ez ditzaten justifikatu gabeko epe batez luzatzeko baliatu, eta exijitu aldi baterako langileen kontratuak ez daitezela amaitu.\n-Etxegabetzeak atzeratzea eta errenta etahipoteken ordainetik salbuetsita geratzea COVID-19aren krisiak eragindako pertsona guztiak.\n-Etxebizitza, elikadura eta energiaren moduko oinarrizko eskubideen estaldura bermatu, batez ere kolektiborik zaurgarrienei. Hornidura eteteko debekua hiru hilabeteko epean.\nLAB, Jaurlaritzarekin haserre\nLABen aldetik Xabier Ugartemendia ekintza sindikaleko eta negoziazio kolektiboko arduradunak hartu du parte. Berriro eskatu du oinarrizkoak ez diren jarduera guztiak eteteko, eta oinarrizkoetan ari diren langileei segurtasun neurri guztiak bermatzeko. Ugartemendiak ez du bilera gustura amaitu: «Gobernuaren eta patronalaren aldetik ez da inolako erantzunik egon. Neurri guztiak patronalari begirakoak izan dira. Berriro ere, Jaurlaritza ahaztu egin da langileez. Biharko Haserre eguna inoiz baino beharrezkoagoa da, eta langile guztiak deitzen ditugu beren etxetik zein lan zentroetatik beren haserrea adieraztera».\nCCOO ere kexu da lehen bileran egindako proposamenak ez direla kontuan hartu: horien artean, gutxieneko diru sarrera batzuk bermatzea lana galdu duten langile guztiei —9.000tik gora, Lanbideren arabera—, baita zaintza lanak egiteko beren lanaldia murriztu eta eten behar izan duten guztiei ere.


Bi triedroen elkartzeak sortutako kutxa metafisikoa. Leonardori omenaldia | Guggenheim Bilbao Museoa\nBi triedroen elkartzeak sortutako kutxa metafisikoa. Leonardori omenaldia\n“Arte garaikidea isilunez eta ezabaketaz betetako diziplina batean murgiltzen ari da, gerora, hustasun berri batera iristeko”.1\nBi triedroen elkartzeak sortutako kutxa metafisikoa. Leonardori omenaldia (Caja metafísica por conjunción de dos triedros. Homenaje a Leonardo), 1958. Altzairua, 28,5 x 25 x 26,5 cm\nJorge Oteiza (Orio, Gipuzkoa, 1908–Donostia, 2003) artista autodidaktak espresionismoa edo primitibismoa generoak hartu zituen oinarritzat bere lehen eskulturak sortzeko. Hego Amerikan denbora luzez ibili ondoren, 1947an itzuli zen Euskal Herrira, eta berak “helburu esperimentala” izendatutakoa garatzeari ekin zion. Lan horren ondorioz, zenbait gogoeta kontzeptualetara iritsi zen artista, bai eta eskulturarekin erlazionatutako gaiak modu berezian heltzera ere: jardun artistiko oro ezereza den hustasun batetik sortzen dela, eta, azkenean, hala ere, osotasuna den ezereza erdiesten duela dioen ideia. Horrela, ahalmen adierazkor handiko eta ikuslearen egitekoa hartzaile huts bilakatzen duten material kopuru handiko garaiaren ostean, jarraian iritsi ziren adierazpena desagertzea, materialaren desokupazioa, espazioak rol nagusia hartzea eta lehen pasiboa zen ikuslea eskulturaren hustasunaren bidez aktibatzea.\nEsperimentazioari eta espiritualtasunari lotutako ideia horiek forma geometriko sinpleen —kuboa, zilindroa eta esfera— hustuketa-prozesua jartzen dute abian. Lan hau egiteko, taldeetan antolatutako maketa txikiekin egindako saiakeretan oinarritu zen Oteiza; talde horietako bakoitzak antzeko arazoak zituen. Talde horiei “familia esperimentalak” (edo sailak) izena jarri zien. Eredu horien artean, adierazgarrienak baino ez zituen behin betiko egoera materialera bideratu, beti tamaina xumea gordez.\n1958an, “azkena ematen duten obrak” lantzeari ekin zion Oteizak; espazioari lotutako zeinu horiek oso geometrikoak ziren eta ez zuten materiarik. Askorentzat, eskultura Minimalistaren adibide aitzindariak dira. Kutxa hutsak (Cajas vacías) izeneko sailak kuboaren mugak eta barruko hutsaren muga ikusezinak arakatzen zituen. Irekidura handia duen kutxa hutsa (Caja vacía con gran apertura, 1958) lana metalezko kubo bat da, espazio ebaki batez osatua, birtualki irekia, eta kutxa erabat sotila adierazten du, zeinean espazioa eta forma sail bereko beste objektuetan baino arinagoak diren.\nBi triedroen elkartzeak sortutako kutxa metafisikoa. Leonardori omenaldia (1958) artelana Oteizak bere ibilbide artistiko emankorraren une gorenean sortu zuen, eta azkena ematen duten artelanetako bat da. Hainbat forma geometrikoen motekin esperimentuak egin arren, kuboak eskaini zion artistari eskultore gisa bere bilaketa pertsonalaren soluzioa: energia espiritualez bete ahal izango zen espazio huts bat definitzea. Eskultura hau Oteizaren kutxa metafisikoen adibide bikaina da. Barrualdean espazio iluna eta misteriotsua sortzen da, eta kutxak harriaren edo marmolaren oinarriaren gainean jarri ostean, artistak bilatzen duen sentsazioa are garbiago ageri da: espazio sakratu baten sentsazioa.\nJardun artistikoari urte luzeak eman ondoren, 1959an, bere esperimentazioak urrunago ezin zituela eraman ondorioztatu zuen Oteizak, eta, horrenbestez, eskultura alde batera utzi zuen eta ikerketa teorikoari eta Euskal Herriko kultura, hezkuntza eta politika alorretako aktibismoari heldu zien.\n1 —Jorge Oteizaren aipamena Propósito Experimental lanean. Fundación Caja de Pensiones, Madril, 1988, 225. or.\nArretaz begiratu eskultura honi. Zer ikusten duzue? Zein hitz erabiliko zenituzkete eskultura deskribatzeko? Forma hori deskribatzeko gai zarete?\nEskatu ikasleei eskultura honen materiala (altzairua) deskribatzeko. Ahal bada, erakutsi altzairu-zati bat eta ukitu dezatela, ondoren haren ezaugarriak deskribatuz. Eskultura ukitzerik izango bazenute, zein sentsazioa izango zenukete ukitzerakoan?\nEgin zerrenda bat ezagutzen dituzuen figura geometrikoekin eta horiek marraztu. Eztabaidatu horien ezaugarrien inguruan eta erabaki ezazue zeintzuk diren bizienak, arinenak edo pisutsuenak, sendoenak eta abar. Oteizak figura geometriko askorekin esperimentuak egin zituen bere eskulturak egin aurretik. Zergatik uste duzue kubo batek Oteiza erakarri zuela, figura gisa arakatzera iristeraino? Urratsez urrats deskribatu, zuen ustez, eskultura hau sortzeko prozesua.\nOteizak solidoa hutsarekin nola erlazionatzen den aztertu zuen. Nola definituko zenukete hutsa? Nola txertatu zuen Oteizak hutsa bere eskulturetan?\nIkus ezazue eskultura barruko espazioa. Espazio hori leku bat izango balitz, zein izango litzateke bere funtzioa? Nolakoa izango litzateke leku horretako argia? Pentsa ezazue eskultura barruan sartzeko aukera duzuela. Zer sentituko zenukete? Zergatik?\nIrudika ezazue unibertsoa gordetzeko ontzi bat eraiki behar duzuela. Eztabaidatu ezazue ontzi horren itxuraz eta marraztu horren gaineko zenbait zirriborro. Ikasleek emaitzak alderatu ditzatela eta zirriborroei izenburuak jar diezazkietela.\nBilatu objektu solido bat eta alanbrez inguratu, metro bat gutxi gorabehera. Objektua zilindroa (itsasgarri poto bat, esaterako), esfera (laranja bat) edo beste edozein forma geometriko izan daiteke. Behin estalita, atera objektu solidoa eta forma huts bat lortuko duzue. Forma aldatu, gustuko duzuen forma bat lortu arte. Oinarria sortzeko, alanbrearen muturra erabili eta plastilinazko bloke batean edo kortxo-zati batean sartu. Lortutako emaitza arretaz aztertu eta izenburu bat jarri.


Osteguneko Aire Ahizpak taldearen kontzerturako izen emateko azken eguna - Usurbil - Noaua.eus\n6. Laboaren Uztaila\nOsteguneko Aire Ahizpak taldearen kontzerturako izen emateko azken eguna\nNoaua Aldizkaria 2021-07-20 08:13\nErdibidera heldu den 6. Laboaren Uztaileko hirugarren emanaldia ostegun honetan, uztailaren 22an. Aire Ahizpak izango dira hurrengo gonbidatuak. Emanaldirako izen emateko azken eguna duzue astearte hau, uztailaren 20a, usurbilkultura.eus plataforman.\n22:00 Aire Ahizpak Mikel Laboa plazan.\nZehaztasunak: "Aire Ahizpak taldea, Urepeleko hiru ahizpek osatua da. Miren, Amaia eta Paxkalin, Xalbador bertsolariaren bilobak dira eta etxekoengandik, familia giroan ikasitako bertsoak, kantu herrikoiak, Ez Dok Hamairu taldeko kantuak ematen dituzte. Duela 6 urte bat, “Bidexka” diskoa plazaratu dute Erroa argitaletxearekin. Horretan, Sébastien Desgrans musikariaren laguntzarekin, Mixel Labegerie, Eñaut Etxamendi, Mikel Laboa, Lourdes Iriondo, Xabier Lete eta Xalbadorren hitzak eta kantuak aurkezten dituzte, naturaltasunez, interpretazioan hitzei emanez lehentasuna eta hiru botzetan harmonizatuz".\nIzen ematea: uztailaren 20ra arte doan, usurbilkultura.eus atarian.\n22:00 Garazi Navas Mikel Laboa plazan.\nZehaztasunak: "Garazi Navas (Usansolo, Bizkaia, 1995) Musikenen lizentziatu berri den akordeoilari egonezina da, eta, nahiz eta oso gaztea izan, proiektu ugaritan hartu du parte (Bilboko Orkestra Sinfonikoarekin batera, adibidez), eta hainbat sari irabazi ditu. Beste arlo batzuetako artistekin elkarlanean aritu ohi da, poesia, antzerkia, dantza edota instalazio artistikoekin, besteak beste. Gaur egun, musika garaikidearen eta musika tradizionalaren arteko loturaren inguruan ikertzen dihardu, beti interpretazioaren aldetik. Izan ere, bere ustez tradizioa eta abangoardia bere instrumentuaren, akordeoiaren bi aurpegiak dira, gutxitan aldi berean agerian jartzen direnak. Usurbileko kontzertu honetarako, Mikel Laboaren harira, hau ere tradizio eta abangoardiaren arteko bitartekari ezin hobea izan zenez, honen kantuen moldaketak ere joko ditu gaiarekin lotutako beste gauza batzuen artean".\nIzen ematea: uztailaren 27ra arte doan, usurbilkultura.eus atarian.\nOharra: giro euritsua bada, kontzertua Sutegin izango da.\nAntolatzailea: Laboaren Uzta.